Cavanşir nəslinin nazir oğlu 1905.az\nCavanşir nəslinin nazir oğlu\nAzərbaycanın istənilən şəhərində, bölgəsində elə nəsillər, sülalələr var ki, onları çox vaxt mənsub olduqları soyadları ilə tanıyırlar. Məşhur “Cavanşir” soyadı da bu qəbildəndir. Behbud xan Cavanşir həmin nəslin sayılıb-seçilən övladlarındandır: Azərbaycan Xalq Cümhuriyyətinin qurucularından biri, ictimai-siyasi xadim, AXC dövrünün daxili işlər naziri, parlamentin üzvü…\nBir sözlə, dövrünün tanınmış iş adamı, eyni zamanda siyasətçisi olmuş bu şəxsiyyət Azərbaycan tarixinə dövlət xadimlərindən biri kimi düşmüşdür.\nB.Cavanşir “Müsəlman Xeyriyyə Cəmiyyəti”nin rəhbərlərindən idi. Eləcə də Müsəlman Milli Şurası Müvəqqəti İcraiyyə Komitəsinin üzvü kimi fəaliyyət göstərmişdir. Vaxtilə “Rusiya texniki cəmiyyəti”nin işində yaxından iştirak etmiş, elmi fəaliyyətlə də məşğul olmuşdur. Cümhuriyyət hökumətində isə iki nazir vəzifəsini yerinə yetirmiş, Azərbaycan Milli Şurasının “Azərbaycan Məclisi-Məbusanının təsisi haqqında qanunu”na əsasən Cümhuriyyət Parlamentinə üzv seçilmişdir.\nBunlar qısa avtobioqrafik məlumatlardır. Əslində isə Behbud xan Cavanşir keşməkeşli bir ömür yaşamış, gücünü, potensialını, bilik və istedadını xalqının rifahı naminə tam sərf edə bilməmişdir. Bunun səbəbi təkcə ömrünün qısa olmasında deyil, həm də yaşadığı dövrün çətinliklərində idi.\nBehbud xan Cavanşirin həyatına, keçdiyi yola nəzər salandan sonra belə bir qənaətə gəlirsən ki, onun ölümü namərd ermənilər tərəfindən xalqımıza vurulan saysız-hesabsız ağır zərbələrdən biridir.\nBeləliklə, cümhuriyyət dövrünün bir çox vəzifəli şəxsləri, məmurları, görkəmli insanları kimi onun da həyatı ağır və faciəli olmuşdur.\nB.Cavanşir 1877-ci ildə Tərtər qəzasının Azad Qaraqoyunlu kəndində doğulmuşdur. O, Qarabağ xanlığının əsasını qoymuş Pənahəli xanın nəticəsi, Azad xanın oğlu idi.\nBehbud 13 yaşında alman dili təmayüllü Tiflis Realnı Məktəbinə daxil olmuş və o zaman şəhər mağazalarından birinin erməni əsilli xidmətçisinin oğlu ilə eyni sinifdə oxumuşdur. Bu, gələcək “inqilabçı”, əslində isə amalı-məsləki müəmmalı olan Stepan Şaumyan idi.\n1902-ci ildə Behbud xan Cavanşir Almaniyaya gedir və Frayberq Dağ-Mədən Akademiyasına qəbul olunur. Burada mükəmməl biliklərə yiyələnərək akademiyanı fərqlənmə diplomu ilə bitirib mühəndis ixtisasına yiyələnir. Qeyd edək ki, B.Cavanşir həmin akademiyanı bitirən ilk azərbaycanlı məzun idi.\nBehbud xan sonra Londona yola düşür. Bir il orada təkmilləşdirmə kursları keçir və 1907-ci ildə Vətənə qayıdıb Şubayevin neft mədənlərində işləməyə başlayır.\nQərbi Avropada təhsil alması Behbud xan Cavanşirin ictimai-siyasi dünyagörüşünə güclü təsir göstərir. Alman, ingilis, fransız, rus, gürcü və erməni dillərini mükəmməl öyrənir.\nBehbud xan Bakının neft müəssisələrində baş mühəndis işləməklə yanaşı, xalqın maariflənməsi yolunda da ciddi işlər aparır. Bakı Müsəlman Xeyriyyə Cəmiyyətinin rəhbəri seçilir, Rusiyada və Avropada ali təhsil alan bir neçə azərbaycanlı gəncə öz vəsaiti hesabına təqaüd verir, Azərbaycan dilində nəşr olunan mətbuat orqanlarına yardımlar göstərir.\nÇox keçmir ki, onun fəaliyyəti çar xəfiyyələri tərəfindən izlənməyə başlanır. 1920-ci ildə Bakıda rus dilində çapdan çıxan “Zaqafqaziyada rus siyasətinə dair sənədlər” kitabından məlum olur ki, Behbud xan Cavanşir Əhməd bəy Ağayevin 1905-ci ildə gizli yaratdığı “Difai” partiyasının Mərkəzi Komitəsinə daxil idi. O, həm də “Nicat” Cəmiyyətinin və “Rusiya texniki cəmiyyəti”n Bakı şöbəsinin üzvü seçilmişdi. Bu cəmiyyətin elmi əsərlərində onun xeyli məqaləsi çap olunmuşdu.\nƏslində Behbud xan xəfiyyələrin diqqətini çoxdan cəlb etmişdi. Hələ 1907-ci il avqustun 28-də Cavanşir uyezdi rəisinin Daxili İşlər Nazirliyinə yazdığı raportda deyilirdi ki, “xeyriyyə cəmiyyəti pərdəsi” altında gizli fəaliyyət göstərən “Difai” antidövlət komitəsinin rəhbərləri Əhməd bəy Ağayev, Qarabəy Qarabəyov, Məmməd Həsən Hacınski, İsabəy Aşurbəyov, Behbud bəy Cavanşirski və Niftalı bəy Behbudovdur. Bu fakt da göstərirdi ki, çarizm xəfiyyəsi həmin ziyalıların Behbud xanın Azad Qaraqoyunlu kəndindəki evinə yığılmasından xəbərdar idi.\nYeri gəlmişkən, Behbud xanın tərcümeyi-halında Cavanşir qəzası coğrafi adına tez-tez rast gəlinir. Bu, cümhuriyyət dövründə Yelizavetpol (Gəncə) quberniyasının tərkibində inzibati-ərazi vahidi idi. 1873-cü il qanununa əsasən təşkil edilmişdi. Mərkəzi Tərtər məntəqəsi idi. Burada qəza idarəsi fəaliyyət göstərirdi.\nQəzada çar idarə üsuluna və sosial ədalətsizliyə qarşı müntəzəm çıxışlar baş verirdi. Çarizmin devrilməsindən sonra ermənilər burada möhkəmlənmək və azərbaycanlılara qarşı soyqırımına başlamaq məqsədilə tədbirlərə hazırlaşırdılar. Erməni silahlı dəstələri hələ 1917-ci ilin sonlarından Kolanı və digər kəndlərə basqınlar edir, aran və dağ kəndlərinin bir-biri ilə əlaqəsini kəsirdilər. Tədbirlər görülənə qədər xalq arasında böyük nüfuza malik olan “Difai”nin səyi nəticəsində erməni terroru ilə üz-üzə qalan çox sayda günahsız insan ölüm təhlükəsindən xilas olmuşdu.\nDövrün salnaməsindən məlum olur ki, Behbud xanın sinif yoldaşı olmuş Stepan Şaumyan onun kölgəsində pərdələnərək Bakıda “Daşnaksütyun” partiyasını möhkəmləndirməyə çalışırdı. O, Behbud xanın sayəsində hətta “Xalq evi”nin müdiri təyin edilmişdi. Bu məsələlərə sonralar Dubinski-Mexadzenin “Şaumyan” kitabında aydınlıq gətirilmişdir. Kitabda bildirilirdi ki, bu gəncləri bir-birindən çox şey ayırırdı – ictimai vəziyyəti, həyat amalları, siyasi baxışları…\nB.Cavanşir fevral-burjua inqilabından sonra yaranmış Milli Müsəlman Şurası Müvəqqəti İcraiyyə Komitəsinin tərkibinə seçilir. 1918-ci il martın 18-dən 20-dək S.Şaumyanın başçılığı altında bolşeviklər tərəfindən milli məsələnin düzgün qoyulmaması nəticəsində törədilən qırğında otuz minə yaxın azərbaycanlı həlak olmuşdu. Bu qırğının qabağını almağa çalışanlardan biri B.Cavanşir idi. O, həm də barışıq komitəsinə üzv seçilmişdi.\n1918-ci il iyunun 17-də Behbud xan Cavanşir Gəncədə Fətəli xan Xoyskinin yaratdığı hökumət kabinetində daxili işlər naziri vəzifəsini tutur. Müavini general-mayor Sadıx bəy Ağabəyov olur. O zamanlar neft mədənlərini mühafizə edən Bakı şəhər polisinin maaşları məhz Behbud xanın köməyi ilə neftdən gələn gəlirin üç faizi hesabına ödənilirdi. B.Cavanşir polis əməkdaşlarının problemlərinə yaxından bələd idi. Elə onun daxili işlər naziri təyin olunmasında bu məsələlərin rolu az olmayıb. Belə ki, yeni yaradılan nazirlik və onun tərkib hissəsi olan polis dövlətin formalaşmasında, milli maraqların qorunmasında mühüm rol oynayır. Behbud xan Cavanşirin təqdimatı ilə Azərbaycan hökuməti 1918-ci il iyunun 2-də Gəncə quberniyasının 9 qəzasında polis orqanlarının təsis edilməsi barədə qərar qəbul edir. Behbud xan Cavanşirin daxili işlər naziri olduğu dövrdə Bakı erməni-daşnak və bolşevik qüvvələrindən təmizlənir. Azərbaycan Xalq Cümhuriyyətinin paytaxtı Gəncədən Bakıya köçür. Daxili İşlər Nazirliyi “Metropol” mehmanxanasının binasında fəaliyyətə başlayır və ölkənin asayişi buradan idarə olunur. Behbud xan daxili işlər naziri işlədiyi dövrdə İçərişəhərdə polis müdavimləri hazırlayan məktəb açılır. Məktəbdə 1200 müdavimin təhsil alması nəzərdə tutulur. Behbud xan Cavanşirin nazirliyə rəhbərlik etdiyi dövrdə ölkədə anarxiyaya son qoymaq, qanunvericiliyi və vətəndaş təhlükəsizliyini təmin etmək məqsədilə əməli işlər görülür.\n1918-ci il oktyabrın 6-da hökumətin tərkibində kabinetdaxili dəyişikliklərdən sonra o, həm də sənaye və ticarət nazirini əvəz edir. B.Cavanşir yerli sənayenin inkişaf etdirilməsinə və Azərbaycanın xarici ölkələrlə ticarət əlaqələrinin yaradılmasına önəm verir və buna çalışır. 1918-ci il dekabrın 26-da Azərbaycan Xalq Cümhuriyyəti ilə Gürcüstan Respublikası arasında mal mübadiləsi haqqında müqavilə imzalanır. Azərbaycan tərəfindən bu müqavilələri Behbud bəy Cavanşir imzalayır. Həmin sənədlərə görə tərəflər dəmir yolu ilə daşınan yüklər üçün bir il müddətində azad tranzitə, yəni gömrük rüsumu alınmamasına razılıq verirlər. Partiya mənsubiyyəti sarıdan bitərəf olan B.Cavanşir həmin il dekabrın 7-də Azərbaycan Parlamentinə üzv seçilir. Parlamentdə fəaliyyət göstərən fraksiyalardan biri Behbud xan Cavanşirin də daxil olduğu bitərəflər fraksiyası idi. 1919-cu ilin oktyabrından fraksiyada parçalanma baş verir. Bəhram bəy Axundov, Behbud xan Cavanşir və Əbdüləli bəy Əmircanov müstəqil olaraq bitərəflər qrupu yaradırlar. Həmin vaxt Fətəli xan Xoyski hökuməti ilə birgə Behbud xan da tutduğu vəzifədən istefa verir. Ancaq o, parlamentdəki fəaliyyətini davam etdirir.\n1919-cu il iyulun 18-dən “Dəyanət” kommersiya şirkəti açır və xarici ticarətlə məşğul olmağa başlayır. Bu sahədə uğurlar əldə edir.\nBehbud xan Almaniyada oxuduğu illərdə oranın aqrar sahəsinə yaxından bələd olmuşdu. Onun sonralar həmin ölkədən yumşaq buğda növləri gətirərək Qarabağda əkib-becərməsi öz bəhrəsini vermişdi. Bu diyara ilk avtomobilin gətirilməsi də, yolların abadlaşdırılması da Behbud xanın adı ilə bağlıdır.\nO zaman “Müsavat” da sol qanadda formalaşmışdı. Onun fəaliyyəti istər partiya daxilində, istərsə də parlamentdə və cəmiyyətdə sabitliyin pozulmasına səbəb olurdu. Parlamentdə Qarabəyovun “İttihad”ı sağlam müxalifət sayılırdı. Sol qanadın əsas lideri Hacınski idi. Bitərəf qrupun rəhbəri Behbud xanın Hacınskiyə qoşulması burada ciddi platforma yaradırdı. Çünki Behbud xan böyük nüfuza malik idi. Hətta vaxtilə bəzi tədqiqatçılar Əhməd Ağaoğlu ilə birlikdə “Difai”ni yaratmış Qarabəy Qarabəyovun, Məhəmməd Həsən Hacınskinin, Behbud xan Cavanşirin sovet Rusiyası ilə diplomatik münasibətlər qurmaq tələbini təftiş etmişdilər. Onların bu məqsədə görə günahlandırılmasının isə əsası yox idi. Azərbaycanda sovet hakimiyyəti qurulduqdan sonra bolşeviklər peşəkar mühəndis kimi tanınan və xariclə əlaqələri olan Behbud xana toxunmurlar.\n1920-ci ilin sonlarında Behbud xan Cavanşir Xalq Komissarları Sovetinin sədri Nəriman Nərimanovun tapşırığı ilə neft-mədən avadanlığı almaq üçün bir müddət Almaniyada yaşamalı olur. O, bu tapşırığı Cənubi Qafqaz Soveti Xarici Ticarət təmsilçisi kimi yerinə yetirirdi.\n1921-ci ilin yayında Behbud xan Cavanşir həyat yoldaşı Tamara, qardaşları Surxay və Cümşüdlə İstanbula, Əhməd bəy Ağaoğlugilə qonaq gedir. Yazıçı-alim Vilayət Quliyev 1998-ci ildə nəşr olunmuş “Ağolular” kitabında bu məqama da toxunur. Orada Əhməd bəyin qızı Sürəyya xanımın xatirələrindən sitat gətirir: “Atam Maltadan qayıtdıqdan sonra erməni dostlarından bir professor bizə gələrək atamın ermənilərin qara siyahısında olduğunu, atamı sevən dost kimi onu xəbərdar etməyi özünə vəzifə bildiyini və buna görə də hərəkət etmək lazım gəldiyini söylədi… Azərbaycanın daxili işlər naziri Behbud xan Cavanşirin də ermənilərin qara siyahısında olması xəbərini almışdıq. O arada Cavanşir xanımı və iki qardaşı ilə Parisə getmək üçün İstanbula gəlmişdi. Özü vəziyyətə tez uyğunlaşan adam idi və bizim Şahzadə bağındakı evimizdə beş gün gizli yaşadı. Ancaq rus əsilli xanımı bu həbs həyatına dözə bilməyəcəyini söylədiyindən onlar evimizi tərk edib “Pere Palas” mehmanxanasında yerləşdilər. Ertəsi gün səhər tezdən Behbud xanın axşam “Pere Palas” mehmanxanasına gələrkən bir erməni tərəfindən vurulduğunu eşitdik”.\nBeləliklə, 1921-ci il iyulun 17-də axşam, saat 23-də Behbud xan Cavanşir arvadı və qardaşları ilə “Təpədaşı” Ailə Kazinosunun italyan səfirliyinə baxan qapısından çıxaraq “Pere Palas” hotelinə gedərkən “Daşnaksütyun” partiyasının üzvü, Ermənistan ordusunun keçmiş əsgəri Misak Torlokyan tərəfindən üç güllə ilə qətlə yetirilir. Qatil həbs olunur.\nHadisə iyulun 17-si gecə baş verdiyindən bəzi mənbələrdə bu tarix iyulun 18-i kimi də göstərilir. Behbud xan Cavanşir 1921-ci il iyulun 20-də, ölümündən üç gün sonra Beşikdaşdakı Yəhya əfəndi dərgahında dəfn olunur. Bəzi qüvvələrin müqavimətinə baxmayaraq, onun dəfn mərasimi kütləvi nümayiş halını alır. Bu zaman onun qatili Misak Torlokyan İstanbuldakı “Kroker” hotelində, ingilis hərbçilərinin qərargahında saxlanılmışdı. Qəribədir ki, məhkəmə Misakın törətdiyi terror hadisəsini araşdırmaq əvəzinə millətlərarası münaqişəni qızışdırmaqla, baş vermiş hadisəni siyasiləşdirməklə məşğul idi.\nBehbud xan Cavanşirin ölümü Murat Çulcunun “Erməni intriqalarının pərdəarxası: Torlokyan davası” kitabında da öz əksini tapıb. Belə ki, üç dəfə dalbadal açılan atəşdən sonra yaralı Behbud xan qatilin üzərinə gedərkən üzüstə yerə yıxılır. Tamara və Cümşüd qatilin silah tutan əlindən yapışmalarına baxmayaraq növbəti güllə Cümşüdün sol yanağını sıyırır. Qalatasaray mərkəzi karakolunun polis məmuru Əli əfəndi hadisə yerinə çatır, Misak Torlokyanın qollarını qandallayır.\nBehbud xan xəstəxanaya çatdırılır. O, həmin vaxtadək də rus inqilabı və hərc-mərclik dövründə dəfələrlə sui-qəsdlərə məruz qalmışdı. Lakin özünü soyuqqanlıqla qoruya bilmişdi. Bəlkə də payına düşən ömür hələ bitməyibmiş… Bu dəfə isə vəziyyət başqa cür idi. O, həyatının sona çatdığını dərk etmişdi. “Cənablar, pəncərəni açın, hava çatışmır, mən ağırlaşıram” – demişdi. Beləliklə, xəstəxanaya çatdırılandan 35 dəqiqə sonra heç bir tibbi müdaxilə edilmədən dünyadan köçdü…\nO zaman İstanbul ingilis işğalı altında idi. Odur ki, cinayət hadisəsindən 20 gün sonra cani ingilis hərbi tribunalında mühakimə edilir. Lakin erməni hiyləgərliyi burada da özünü göstərir. İşi elə qururlar ki, cinayətkar cəzasından qurtarır. Əhməd Ağaoğlunun qızı Sürəyya xanım məhkəmənin iştirakçısı kimi sonralar yazdığı “Bir ömür də belə keçdi” memuarında qeyd edir: “Nəhayət, məhkəmə bitdi. Prokuror qatil üçün ölüm cəzası istədi. Bu tələb hətta bizi çaşdırdı. Lakin prokuror 24 saat içərisində Türkiyədən uzaqlaşdırıldı. Yerinə gələn prokuror isə müttəhimə bəraət istədi və qatil Torlokyan gecə ikən qaçırıldı”.\nMəhkəmə prosesində qatil Torlokyan az qala millət qəhrəmanına çevrilir. Məhkəmə həqiqətən siyasi bir iclasa, tədbirə çevrilir. Vəkil Hasruyan Behbud bəy Cavanşirin mətbuatda yayımlanan bəyanatına müraciət edir. Onun bolşeviklərlə əlaqəsi məsələsi gündəmə gətirilir.\n“Azərbaycan” qəzetinin baş redaktoru olmuş Şəfi bəy Rüstəmbəyli Behbud xan Cavanşirin qatilinin məhkəməsində şahid qismində çıxış edir.\nŞəfi bəy sözlərinin təsdiqi kimi Behbud xanın qəzetlərdə dərc olunmuş müraciətini xatırladır. Yazıdakı “bəzi məsuliyyətsiz şəxslərin soyğun və qəsdlərə yol verdiyi, onların hərbi məhkəmələrdə cəzalanacaqları” fikrini yada salır.\nQara Ağazadə Bakıda mart qırğınları zamanı şəhərdə iki böyük binadan biri olan, müsəlman mədəniyyətinə dair nadir kitabların saxlanıldığı İsmailiyyənin yandırılmasını xatırladır. Əhməd Həmidin erməni Mirzabekyanın binasının toxunulmaz qaldığını söyləyir.\nQacar nəslindən olan Ziba xanım silahları yığılmış müsəlmanlara ermənilərin hücumu barədə danışır: “Erməni məhəlləsindən güllələr yağırdı. Qətliamın üçüncü günü küçəyə çıxıb bizə yaxın olan yanğın yerlərinə getdim. On səkkizə qədər qadın və uşaq cəsədləri gördüm. Qarnı yarılmış hamilə qadının körpəsi qarnından çıxarılaraq parçalanmışdı. Yaşlı bir kişinin damarları kəsilərək həyatına ağır-ağır son qoyulmuşdu. Qətliam bizə paralel olan küçəyə qədər gəlib çatmışdı. Orada dayandırılmışdı”.\nŞahid Yusif bəy Qasımov divara mıxlanmış uşağı, parça-parça edilmiş qadını xatırladır, Təzəpir məscidində təqribən 600-ə qədər cənazənin dəfnə hazırlandığını bildirir. Bakıda bir çox evlərin yandırıldığını söyləyir. Lakin bütün bunlar məhkəmə üzvləri tərəfindən soyuqqanlıqla qarşılanır. Şəfi bəy məhkəmənin gedişinə kəskin etirazını bildirir və işin düzgün aparılmasını tələb edir. Bütün bunlara baxmayaraq məqsəd qatili cəzasız qoymaq idi. Cinayət sübut edilsə də, tribunalın qərarı ədalətsiz və sarsıdıcı olur. M.Torlokyan bəraət alır.\n44 illik ömründə Behbud xan çox çətinliklərdən çıxmış, çox imtahanlardan keçmiş və ölümlərdən qurtulsa da namərd erməni gülləsinə tuş gəlmişdi. Ölüm ayağında ikən son sözləri belə olub: “Mənim şəxsi düşmənim yoxdur. Məni ancaq ermənilər vura bilərlər” – demişdi.\nBehbud xanın ölümündən sonra qardaşları Cümşüd və Surxay həmişəlik Türkiyədə qalırlar. Tamara isə ömür-gün yoldaşını itirəndən sonra yenidən ailə qurmur. Ömrünün sonunadək Moskva şəhərində tənha yaşayır.\nBehbud xan Cavanşirin adı gələndə gözlərimiz önündə tarix vərəqlənir. Onun yaşadığı dövrün çətinlikləri, keşməkeşləri haqqında düşünürük. Bu igid insanın şəxsində namərd ermənilərin qətlə yetirdiyi Azərbaycan oğullarını xatırlayırıq. Nankor qonşularımızın istəyi Azərbaycanın məhz belə say-seçmə oğullarını aradan götürmək olub. Lakin onlar bilmirlər ki, “su gələn arxa bir də gələr”. Azərbaycan xalqı belə oğulları həmişə yetişdirir və qisas heç vaxt qiyamətə qalmır.


“Qara bazar” da dolları qaldırdı | marja.az\n“Qara bazar” da dolları qaldırdı\nBu gün Bakıda bəzi ərazilərdə fəaliyyət göstərən “qara bazar”da 1 ABŞ dollarının satış qiymətinin 1. 93 manata qalxdığı bildirilir. Bayramdan əvvəl “qara bazar”dan 1.9150 -1.92 manata dollar almaq mümkün idi.\nHökumət “Qara bazar”a qarşı mübarizə aparır. Dollar alan və satanların cərimələnməsi və həbs edilməsi “qara bazarı” bir qədər zəiflədmişdir. Buna baxmayaraq bankların dollar satmadığı şəraitdə "qara bazar"ın kökünü tam kəsmək mümkün olmur.


Əfqanıstanda həlak olanların cəsədi Bakıya gətirildi\nMayın 18-də Əfqanıstanda qəzaya uğrayan “Silk Way” aviaşirkətinin “An-12” yük təyyarəsinin həlak olmuş yeddi heyət üzvünün cəsədləri bu gün Bakıya gətirilib və bundan sonra zəruri məhkəmə-tibbi ekspertizası aparılacaq.\nBu barədə Teleqraf.com-a AZAL-ın mətbuat xidmətindən məlumat verilib.\nXatırladaq ki, qəzaya uğrayan təyyarə Əfqanıstan daxilində yük daşımalarını həyata keçirmək məqsədilə “Silk Way” şirkətindən icarəyə götürülmüşdü. Təyyarə Dvayerə Baqrandan (Əfqanıstan) gəlmişdi və yanacaq doldurulması üçün Marı şəhərinə (Türkmənistan) yola düşmüşdü. Təyyarənin göyərtəsində yük olmayıb. Təyyarənin göyərtəsində beş Azərbaycan vətəndaşı, üç Ukrayna vətəndaşı və bir Özbəkistan vətəndaşından ibarət (hava gəmisinin kapitanı) doqquz ekipaj üzvü olub.\nHadisə nəticəsində iki Ukrayna vətəndaşı - texniklər Qanja Andrey və Əliyev Rəmzi sağ qalıb. Onların vəziyyəti stabil qənaətbəxş olaraq qiymətləndirilir və bütün lazımi tibbi yardım göstərilir. Bundan əlavə, qəzaya uğrayan “An-12” təyyarəsinin “qara qutuları” Bakıya gətirilib və onların vəziyyəti qənaətbəxş kimi qiymətləndirilir. “Qara qutuların” oxunması ilə Azərbaycan tərəfi Dövlətlərarası Aviasiya Komitəsinin (DAK) mütəxəssisləri ilə birlikdə məşğul olacaq. Azərbaycan Mülki Aviasiya Administrasiyası tərəfindən yaradılmış komissiyanın nümayəndələri hadisə yerində işləri davam etdirirlər.


Tankların təmizlənməsi üçün Hidravlik Güclü Pompalar - Uzaqdan və Robotlu Tank Təmizləmə Həllləri\nTankın təmizlənməsi üçün hidravlik nasoslar\nTank təmizləyici sistemlərimizdən istifadə edərək müxtəlif mayelər və çamurların pompalanması və ötürülməsi üçün bir sıra hidrolik nasoslarımız var. Hidrolik güc ən etibarlı və səmərəli olduğu üçün istifadə olunur. Həm də operatorların məsafədən pompaları açma / söndürmə və sürətlərini tənzimləmək üçün lazımi axın və təzyiq göstəricilərini etdikləri iş üçün ən uyğun olması üçün imkan verir. Hidravlik gücdən istifadə edərək elektrik kabellərimiz yoxdur və bunların istifadəsi ilə bağlı risklərimiz yoxdur.\nmanway topları üçün təzyiq nasosları\nçənlərdə istifadə olunan çamur nasosları\nçamur ötürücü nasoslar\nsualtı çamur nasosu\n3 düym hidravlik çamur nasosu\nManway Cannon hidravlik güclü təzyiq pompası


Qarabağ sürətlə dirçəlir | Tele-İnform\n« Azərbaycan və Türkiyənin Baş prokurorlarının Gəncəyə səfəri başladı\nŞuşa dünyanın mədəniyyət incisinə çevrilir »\nVətən müharibəsindəki Qələbə ilə İlham Əliyev həm də növbəti, eyni zamanda tarixi vədinə sadiq oldu. Artıq Dağlıq Qarabağ münaqişəsi deyilən bir anlayış yoxdur. Müharibədən sonra Ermənistanın məğlubiyyətini həzm edə, Azərbaycanın qələbəsi ilə razılaşa bilməyən bəzi dövlətlərin, siyasi mərkəzlərin fikirləri, mövqeləri isə bizim üçün əhəmiyyətsizdir. Prezident İlham Əliyevin Ağdamda dediyi kimi: “İndi bəzi ermənipərəst ölkələr, dairələr hansısa açıqlamalar verirlər. Versinlər, onların öz işidir. Avropa Parlamenti növbəti dəfə saxta faktlar əsasında qətnamə qəbul edib. Mən heç ona fikir vermirəm. Sizə də məsləhət görmürəm, Azərbaycan xalqına da məsləhət görmürəm. Bunlar hamısı əhəmiyyətsiz şeylərdir. Əhəmiyyətli məsələ odur ki, bax, biz bu gün buradayıq, burada oturmuşuq, burada durmuşuq və əbədi burada yaşayacağıq. Qırx dörd günlük müharibə və müharibədən sonrakı dövr, – altı ay artıq keçibdir, – bir daha göstərdi ki, kim kimdir, kim nəyə qadirdir”.\nPrezident İlham Əliyevin mayın 28-də – Respublika Günündə Ağdam rayonuna səfəri də işğaldan azad edilmiş rayonların bərpasına xidmət edən yeni layihələrə start verilməsi baxımından olduqca əlamətdar idi. Dövlət başçısının iştirakı ilə təməli qoyulan Bərdə-Ağdam avtomobil yolu Qarabağa qayıdışa, azad edilmiş ərazilərin dirçəlişinə xidmət edən mühüm layihədir. Ağdamda həm də işğaldan azad edilmiş ərazilər üzrə ilk Baş Plan təsdiq olundu. “Bu gün azad edilmiş torpaqlarda birinci Baş Plan artıq təsdiqlənir. İndi Şuşa şəhərinin Baş Planı hazırlanır, artıq bir müddətdən sonra təsdiqlənəcək. Füzuli şəhərinin, Cəbrayıl şəhərinin, digər şəhərlərin baş planları üzrə iş gedir”.


Dırnaq boyasından istifadə etmənin zərərləri » Qadınlar.Co - Qadınlara Özəl Paylaşımlar\nBir çox qadın dırnaqlarında müxtəlif rənglərdə dırnaq boyaları istifadə edir və görünüş baxımından bu dırnaq boyaları qadınlara dəyişiklik, xüsusi bir görünüş qazandırar kimi görünür, amma dırnaq boyasından istifadə etmənin bir çox zərəri vardır. Ən əhəmiyyətlisi də infeksiyaya səbəb olmasıdır.\nDırnaqlar üçün qidalanma əhəmiyyətlidir\nDırnağın yüzdə 18i sudan meydana gəlir. Su quruluşunu normada saxlamaq üçün də nəmləndirici balzam növlü kremlərdən istifadə edilməsi təklif edilir.\nManikur pedikura diqqət yetirin\nŞeytan dırnağı adamın quruluşu və dırnaqla çox oynanmasına ilə bağlı olaraq ortaya çıxar. Lazımlı müalicə edilməzsə mikroba bulaşıb dolamaya da çevrilə bilər.\nDaxili xəstəliklər dırnaq pozulmalarına səbəb ola bilər


XİN sözçüsü: "Bu, Ermənistanın idmanı siyasət alətinə çevirmək cəhdlərindən xəbər verir"\n23:01 21 May 2019\nErmənistan Xarici İşlər Nazirliyinin mətbuat katibi Bakıda keçiriləcək UEFA Avropa Liqası final oyunu və “Arsenal”ın oyunçusu H.Mxitaryanın Bakıya səfər etməməsi ilə bağlı açıqlama ilə çıxış edib.\nAzərbaycan Xarici İşlər Nazirliyi Mətbuat xidmətinin rəhbəri Leyla Abdullayeva ONA-ya bu barədə münasibət bildirib.\nO, ilk olaraq vurğulayıb ki, Azərbaycan tərəfindən bu ilin 29 may tarixində UEFA-nın Avropa Liqasının Bakıda keçiriləcək final oyununda iştirak edəcək bütün oyunçuların, o cümlədən “Arsensal” futbol klubunun oyunçusu H.Mxitaryanın, eləcə də bütün pərəstişkarların təhlükəsizliyinin tam şəkildə təmin olunacağı barədə məlumat verilib: “Şəxsən XİN-in mətbuat katibi olaraq mən bu xüsusda ünvanlanan suallara cavab olaraq, Azərbaycanın idmanla siyasəti eyniləşdirmədiyini dəfələrlə qeyd etmişəm. Azərbaycan ilk dəfə deyil ki, mötəbər idman yarışlarına ev sahibliyi edir və paytaxtımızda indiyədək keçirilən çoxsaylı idman yarışlarında erməni əsilli idmançılar da iştirak ediblər”.\nLeyla Abdullayeva əlavə edib ki, Ermənistan XİN-in “Arsenal” futbol klubunun erməni əsilli oyunçusunun Bakıya səfər etməməsi ilə bağlı açıqlaması, bu ölkənin daxili siyasi problemləri səbəbindən idmanı siyasət alətinə çevirmək cəhdlərindən xəbər verir: “Ermənistan XİN-in belə bir oyunda iştirak etməsi yalnız təəssüf doğurur. Əfsuslar olsun ki, bu addım Ermənistanın Minsk Qrupunun həmsədrlərinin bəyanatlarında qeyd edildiyi kimi xalqların sülhə hazırlanmasına hazır olmadığını aydın şəkildə nümayiş etdirdi. Təəssüf ki, Ermənistan Arsenalın erməni əsilli oyunçusunu öz təxribatçı məqsədləri üçün istifadə edir. Bu həm də onu nümayiş etdirdi ki, birinci növbədə Ermənistan xalqının sülhə hazırlanmağa ehtiyacı var. Ağlasığmaz və gülüncdür ki, Azərbaycanın işğal etdiyi ərazilərində etnik təmizləmə həyata keçirən, monoetnik ölkə olan Ermənistan Azərbaycanı rasizmdə ittiham edir. Azərbaycanda müxtəlif dinlərin və etnik qrupların sülh və tolerantlıq mühitində birgə yaşayışı bütün dünyaya yaxşı bəllidir”.\nAzərbaycan XİN sözçüsü hesab edir ki, UEFA-nın Avropa Liqasının final oyununun Bakıda yüksək səviyyədə təşkili, ölkəmizə səfər edən əcnəbilərin (istər futbol oyunçuları, istərsə də pərəstişkarlar olsun) Azərbaycandakı real vəziyyətlə yerindəcə tanış olmaları Ermənistan XİN-in əsassız iddialarının ən gözəl cavabı olacaq.\nTeqlər: XİN UEFA açıqlama Leyla Abdullayeva Arsenal


Bədii lövhələr: Səttar Bəhlulzadə ...\n02 Aprel-30 Aprel, 2019\nAzərbaycan Milli İncəsənət Muzeyi Azərbaycan rəngkarlığının ölməz korifeylərinin yaradıcılığını yenidən yaşatmaq və yeni nəsilə tanıtmaq məqsədi ilə “Bədii lövhələr” adlı yeni layihəsini davam etdirir. Layihəmizin növbəti qonağı Azərbaycan rəngkarlığında özünəməxsus və təkrarolunmaz dəsti-xətti ilə seçilən , mənzərə janrının inkişafına böyük töhfələr vermiş şair ruhlu rəssam Səttar Bəhlulzadədir.\nKiçik ziyarətçilərimiz fərdi üslubu və orijinal dəsti-xətti ilə seçilən Səttar Bəhlulzadə yaradıcılığını təcəssüm etdirən bənzərsiz lövhələrlə tanış olacaq, eləcə də ustad dərslərində iştirak edərək rəssamın “Qovunlar” tablosunun variasiyasını yaradacaqlar. Həmçinin uşaqlar təsviri sənətin müxtəlif janrlarını kəşf edəcək, muzeyin ekspozisiyasında sərgilənən mədəniyyətimizin milli-mədəni sərvətləri ilə tanış olacaqlar.\nMilli İncəsənət Muzeyi bütün azyaşlı sənətsevərlərini “Bədii lövhələr” adlı yeni layihədə iştirak etməyə dəvət edir. Təqdim olunan xidmətlərin yüksək keyfiyyətdə həyata keçirilməsi üçün öncədən qeydiyyatdan keçməyiniz xahiş olunur.\nUstad dərslərimiz bazar ertəsi və bazar günləri istisna olmaq həftənin hər günü keçirilir.\nHəftə içi günləri saat: 10.30-16.00\n02-30 Aprel, 2019\nİncəsənət Muzeyi aprel ayını “Maariflənd...\n28-28 Mart, 2019\n"Novruz Rəngləri" adlı xüsusi əyləncəli ...\n05-31 Mart, 2019\nƏməkdar rəssam Rafael Abasovun...


Azərbaycanın Xalq artisti Səfurə İbrahimova vəfat edib\nTarix: 2020-12-22 14:40:07\nAzərbaycanın Xalq artisti Səfurə İbrahimova 81 yaşında dünyasını dəyişib.\nSafurə İbrahimova 1938-ci il dekabr ayının 27-də Bakıda doğulub. 1960-cı ildə Mirzağa Əliyev adına Azərbaycan Dövlət Teatr İnstitutunun dram və kino aktyorluğu fakültəsinə daxil olub. Birinci kursda oxuyarkən Akademik Milli Dram Teatrında İslam Səfərlinin "Ana ürəyi" dramının tamaşasında Xatirə roluna dəvət edilib. Bundan sonra daha bir neçə rol oynayan tələbə-aktrisa 1961-ci ilin noyabrında Akademik teatrın truppasına daxil olub və 2005-ci ilə qədər bu teatrda çalışıb.\n1967-ci ildə Novruz bayramı keçirilərkən ilk bahar qızı Səfurə İbrahimova olub. O, "Arşın mal alan", "Dərviş Parisi partladır", "Bizim Cəbiş müəllim", "Qaynana" və digər bədii filmlərdə yaddaqalan rollar ifa edib.\nSəfurə İbrahimova 1984-cü ildə Azərbaycan SSR dövlət mükafatı laureatı, 2002-ci ildə Azərbaycan Respublikasının Xalq artisti fəxri adına layiq görülüb.\nAydın Talıbzadə - Koronavirus dövrünün bədbin karnavalı və yaxud insan olmaq qadağandır!\nNə vaxt ki dünya dəli olur, quduzluq azarına tutulub qudurur, nə vaxt ki insanları İnternetin sayt və portallarında mumiyalaşdırmaq istəyirlər, virtual türmələrə soxub zombiləşdirmək istəyirlər, onda bəşəriyyətin ən “dəli” n&uum...\nTalgat Temenov - BİN ile BİR...\nYazarı: TALGAT TEMENOV Türkiye Türkçesine aktaran: Gulzada Temenova Bu eserin telif hakkı Talgat Temenov’a aittir. «BİN ile BİR...» (Kalabalık ve Yalnızlık) ...\nTanınmış xoreoqraf Eldar Əliyev Bakıya dəvət edilib\nAzərbaycan Dövlət Akademik Opera və Balet Teatrının rəhbərliyi tanınmış xoreoqraf, Rusiya Federasiyasının Əməkdar incəsənət xadimi, Mariinski Teatrı Primorsk səhnəsinin baş baletmeysteri Eldar Əliyevi Bakıya dəvət etmişdir. O, iyunun 8-dən...\nSSRİ bir dövlət kimi tarixin arxivinə köçdükdən sonra MDB adlanan təşkilata daxil olan ölkələrin həyatında ictimai-siyasi ovqat yetərincə həssas olduğu kimi, mədəniyyət qıtlığı da aşkarda idi. Bu zaman stereotip düş&uu...\nGənc aktyor Fərid Bağırov: “Sənət insanın həyat vərdişidi” Şuşa Dövlət Musiqili Dram Teatrının aktyoru, bədii-qiraətçi, beynəlxalq müsabiqələr laureatı... Azərbaycan Dövlət Mədəniyyət və İncəsənət Universitetin III ...\nEpizod-epizod vurulduğum kişi Kulis.az Ülviyyə Heydərovanın yenicə dünyasını dəyişən Xalq artisti Rafiq Əliyev haqqında yazdığı “Rafiq Əliyevin səsi” yazısını təqdim edir. Rafiq Əliyevin gur səsində şəfa, sevinc, təb...\nAynurə Mustafayeva - YUBİLEY DRAMLARI\nÖtən teatr mövsümündə Azərbaycan Dövlət Gənc Tamaşaçılar Teatrı Anarın “Şəhərin qış gecələri” pyesi ilə 20 Yanvar faciəsini, Sumqayıt Dövlət Dram Teatrı isə Əli Əmirlinin “Sevgilim Su...\nHəmidə Nizamiqızı - Teatra vəfa şərqisi\nDeyir “Füzuli dərd əlindən dağa çıxdı, Dedilər bəxtəvər yaylağa çıxdı”. Hə vallah, kimdir e kiminsə dərdindən hali olub, nə hiss etdiyini, düşündüyünü, yaşadığını vecinə alan. Əslində, kimisə qı...\nOxunma sayı: 81568\nOxunma sayı: 13750\nOxunma sayı: 4584\nOxunma sayı: 3630


Uşaqları səhər necə oyatmaq lazımdır? - Narınc Psixologiya Mərkəzi\nUşaqları səhər necə oyatmaq lazımdır?\nUşağı məktəbə gedən valideynlər üçün səhər saatları olduqca çətin keçir. Uşağın yataqdan qalxmaması, əl-üzünü yumaq istəməmə, yemək stoluna oturmaması və yemək yeməməsi ana-atanı gərgin vəziyyətə salır.\nBu gərginliklə günə başlayan uşağın məktəbdə problem yaşamaması, yoldaşları ilə savaşmamasını düşünmək çətindir. Günü pozitiv yaşamağın ən əsas şərti, səhərin o tərzdə başlamasıdır.\nBəs, bu necə olacaq? Uşaqlar necə olacaq ki vaxtında qalxıb günə enerji dolu bir başlanğıc edəcəklər? Bu sualların bir neçə pedaqoji göstərişlər mövcuddur:\nUşağın vaxtında oyanmasının ilk şərti, valideynlərin müsbət ruh halıdır. Edilən araşdırmalar göstərir ki, günə gərgin başlayan valideynlərin uşaqları yataqdan qalxmaqda çətinlik çəkirlər.\nValideynlərin gərginliyi onların səs tonundan bəlli olur. Əmr formasında deyilən “Saat neçə oldu, hələ yatırsan!” sözlərini deyən valideynin uşağı yeni günə sevincli başlamaz. Uşağı yataqdan qaldıran şey valideyn bağırtısı deyil, həyata sevincidir.\nAşağıda qeyd olunan əsas şərtlər uşaqlarınızı rahat və problemsiz şəkildə oyatmağınıza komək edəcək:\n1-) Erkən oyanmanın ən əsas şərti, erkən yatmaqdır. Televiziyadan aktiv istifadə edilən bir evdə uşaq erkən yatmaz. Uşağının pozitiv şəkildə günə başlamağını istəyən valideynlər həftə içi televiziyadan istifadə vərdişini gözdən keçirməlidirlər.\n2-) Uşağı oyandırma cəhdi, nahar saatından ən az 45 dəqiqə əvvəl başlamalıdır. Bu müddət, bədənin yuxu vəziyyətindən oyanıq hala keçə bilməsi üçün lazımlı olan minimum müddətdir. Yuxu halında bədən fəaliyyətləri daha yavaşdır. Bədənin oyanması birdən olmaz. Qan təzyiqinin, ürək atışlarının, beyin fəaliyyətlərinin oyanıqlıq halına keçə bilməsi üçün müəyyən bir müddətə ehtiyac var. O müddət ən az 45 dəqiqədir.\n3-) Oyatmaq, üç hissədən ibarətdir: Fiziki, Zehni və Duygusal. “Fiziki” oyandırma, “birbaşa” deyil, yavaş-yavaş olmalıdır. Yelləyərək, sarsıdaraq, üzərinə su damladaraq oyandırmaq olduqca səhvdir. Doğru olan, pəncərənin yüngülcə açılması və otağa sərin bir küləyin alınmasıdır. Sərin meh, bədənə toxunduğu zaman uşaq həm “fiziki” olaraq və həm də təmiz havanın tərkibindəki oksigen ilə “zehni” olaraq xəbərdar olacaq. Oksigen olmadan zehinin oyanmasının olduqca çətin olduğu unudulmamalıdır. “Duyğusal” oyanmadan isə batıq səsli bir musiqinin təsiri olduqca çoxdur. Mətbəxdə keflə nahar hazırlayan valideynlərin yanında batıq səsli bir radiodan duyulan mahnılar, uşağın “ruhən” oyanmasına kömək edir. Çalınan mahnıların ruhu oyandırmasının xaricində, oyanmış ruhu ilə musiqi dinləyən bir valideynlərin varlığı uşağa sevinc bəxş edir.\n4-) Uşağını qaldırmağa gələn valideyn gecə paltarlarını dəyişdirməyibsə, özünü günə hazır hala gətirməyibsə, uşağın yataqda qalma müddəti uzanar. Valideynini günə hazır görən uşaq ondan güc alır.\n5-) Bir neçə dəqiqə davam edəcək bu ilk hazırlığın ardından uşağın yanına uzanmaq, onun qulağına sevgi sözləri pıçıldamaq, yatağın içində oynaşmaq, günə başlaması üçün ona güc verəcək. Unutmaq olmaz ki, ruhən gücü olmayan uşağın, yataqdan qalxa biləcək fiziki gücü də olmaz.\n6-) Uşağın oyanıb yataqdan qalxmasından sonrakı ilk işi, əlini, qollarını və üzünü yumaq olmalıdır. Su, “fiziki” oyanmağa kömək edəcək.\n7-) Uşaq nahar masasına yalnız oturmamalıdır. Heç bir uşaq yalınız başladığı naharı keflə tamamlaya bilməz. Tamamlasa da bir an əvvəl bitirmək üçün tamamlayır ki, bu da uşaqda yemək pozuqluğuna gətirib çıxarar.\nBeləliklə, uşağı səhər məktəbə hazırlamaq, təsadüfi bir iş deyil, yüksək maarifləndirmə tələb edən günün ən əhəmiyyətli məsələsidir. Bu xarakterə sahib olan valideynlər həm özlərini psixoloji olaraq yaxşı hiss edərlər, həm də uşağının gününün xoşbəxt keçməsinə kömək etmiş olarlar.\nPrevƏVVƏLKİ MƏQALƏTelevizora baxmaq uşaq psixologiyasında nə kimi fəsadlar yaradır?\nSONRAKI MƏQALƏUşaqlarda imtahan qorxusuNext


Ana səhifə » Xəbər lenti\t» Həkim-infeksionist: “Bu günədək aparılan peyvəndləmə prosesi zamanı ciddi yan təsir görülməyib”\nHəkim-infeksionist: “Bu günədək aparılan peyvəndləmə prosesi zamanı ciddi yan təsir görülməyib”\nSon bir ayda xəstəxanalarda xəstə sayı azalan tendensiya ilə davam edir. Demək olar ki, bir çox xəstəxanalarda xəstələr sadəcə bir şöbədə yerləşdirilib. Yəni ciddi anlamda azalma müşahidə olunur.\nÖlkəmizdə aparılan vaksinasiya prosesindən danışan F.Sədirov peyvəndləmədən sonra yaranan yan təsirlərdən bəhs edib: “Vaksinasiyadan sonra yaranan narahatlıqlarla əlaqədar müraciət edənlər çox az saydadır. Bunlar peyvəndin istifadə qaydalarında yazılan əlavə təsirlərlə üst-üstə düşür. Demək olar ki, peyvəndlə əlaqədar normal təsirləri bəzən vətəndaşlar əlavə və ya yan təsir olaraq qəbul edirlər. Məsələn, peyvənddən sonra 24-48 saat ərzində yüngül dərəcəli qızdırma, halsızlıq, vaksin vurulan yerdə yerli iltihabi reaksiya qeydə alına bilər. Bunlar peyvəndə aid normal əlamətlərdir. Əslində həmin əlamətlərin olması peyvəndə qarşı vücudun yaxşı bir cavab verməsinin və yüksək səviyyədə qoruyuculuğun əmələ gəlməsinin göstəriciləridir. Vətəndaşlar bunları əlavə təsir olaraq qəbul edə bilərlər, ancaq bunlar yan təsir deyil. Hələ ki, bugünədək aparılan peyvəndləmə prosesi zamanı ciddi yan təsir görülməyib”.\nHəkim-infeksionistin sözlərinə görə, hazırda dünyada koronavirusun yeni mutasiyası aktiv mövzuya çevrilib: “İlk dəfə İngiltərədə qeydə alınan mutasiya B.1.1.7 olaraq adlandırıldı. Hazırda koronavirusun bir mutasiyası qeydə alınıb və o, genetik mutasiyadır. Azərbaycanda hələ ki, qeydə alınmayıb. Koronavirusun milyonlarla mutasiyası olsa da yalnız iriçaplı mutasiyadan bəhs edə bilərik. Çünki kiçikçaplı mutasiyaları təsbit etmək mümkün deyil. Onun klinik təzahürləri barədə bir fikir söyləmək çox tezdir. Hələ COVID-in gedişatı, onun kliniki təzahürləri barədə məlumatlar pandemiyanın altıncı ayından sonra formalaşmağa başladı. Buna baxmayaraq, köhnə variantın yeni klinik təzahürləri də üzə çıxır və xəstəlik əlamətləri sırasına əlavə olunur. Ona görə də İngiltərədə, Braziliyada qeydə alınan mutant virusların klinik şəklinin necə olacağını söyləmək çox tezdir. İlk mülahizələr koronavirusun yeni mutasiyasının daha sürətlə yayılma potensialına malik olduğu istiqamətindədir. Xəstəliyin gedişatı, klinik ağırlıq dərəcəsi ilə əlaqədar bir fikir irəli sürülməyib.\nHər şeyə rəğmən, biz ehtiyat tədbirlərini hər zaman olduğu kimi görməliyik. Bu, virusun mutasiyasından asılı deyil. Çünki virusun insanda xəstəlik yaratması üçün hansısa formada orqanizmə daxil olması lazımdır. İstər mutasiya olunmuş, istərsə də köhnə virus olsun, qorunma yolları dəyişilməzdir. Həm fizioloji, həm də mexaniki baryerlərdən istifadə olunmalıdır. Yeni növ koronavirusun mutasiyaya uğramış variantının klinik təzahürləri, kimlərdə necə müşahidə olunacağı, hansı yaş qruplarını əhatə edəcəyi, hansı orqana daha çox təsir edəcəyi haqqında danışmaq çox tezdir. Hazırda bu istiqamətdə araşdırmalar aparılır”.\nMütəxəssis bildirib ki, yeni növ koronavirusa yoluxub sağalan və qanında anticism yaranan, o cümlədən peyvənd olunanlarda COVID-19-un yeni mutasiyasına yoluxma riski az olur: “Çünki koronavirusun yeni mutasiya olunmuş növü desək də, onun ana strukturu köhnə virusun, hətta koronavirusların 50 il öncəki ana strukturuna bənzəyir. Çarpaz immunitet adlanan bir fenomen var. Hər hansı bir koronavirus növü ilə təmas edən və xəstəlik keçirən insanlarda digər növə yoluxma, yoluxsa belə ağır keçirmə ehtimalı nisbətən daha azdır. O cümlədən xəstəliyi keçirənlər, peyvənd olunanlarda əmələ gələn immunitet sayəsində yeni ştamm ilə təmas və yoluxma halı olsa belə bunun yüngül keçəcəyini düşünmək olar. Bizi narahat edən məsələlərdən biri yeni ştammın ölümə təsiridir. Sürətli yoluxmanın özü dünya, ölkələr üçün ciddi problemlər yaradır. Bu günədək Azərbaycanda koronavirusdan ölüm faizi 2 faizi keçməyib. Baxmayaraq ki, ölkəmizdə koronavirusa yoluxanların 98 faizi sağalır, bu gün pandemiya bütün dünyanı cənginə alıb. COVID-19 xəstəliyi əmək qabiliyyətinin müvəqqəti itməsinə səbəb olur. Bu gün koronavirusa yoluxan şəxs heç bir şikayəti olmasa belə izolyasiya olunmalı, əmək fəaliyyətini dayandırmalı və müşahidə altında saxlanılmalıdır. Bunların hamısı dünyanın sosial-iqtisadi vəziyyətini poza bilir. Ona görə də ölüm faizindən ziyadə yoluxma sayı da çox önəmlidir. Təbii ki, virusun daha sürətlə yoluxdurması problemdir. Öldürücülüyünün də eyni dərəcədə qalması daha ciddi bir problem ola bilər. İlkin mülahizələrə görə, mutasiya virusun sadəcə yoluxduruculuğunun artımı üzərindədir, amma ölüm dərəcəsində azalma gözlənilir. Belə olarsa, virusla mübarizə nisbətən asanlaşa bilər”.\nF.Sədirov qeyd edib ki, pandemiya bir nəfərdən başladı, onunla mübarizə isə hər kəsin məsuliyyətidir. Buna görə də hər kəs öz məsuliyyətini dərk etməlidir.


İrandakı etiraz aksiyaları GENİŞ VÜSƏT ALDI: Respublika PARÇALANMANIN ASTANASINDA – TƏHLİL - Guninfo.az\n18 İyul 2021 18 İyul 2021 07940\nİranda son bir neçə gündə etiraz aksiyalarının masştabı daha da böyüyür. Bu dəfə etnik ərəblərin kompakt yaşadığı Xuzistan ostanlığında ciddi protest hərəkatı müşahidə olunur. Hətta bəzi iranlı politoloqlara görə, rejim bəzi müxalif medialarına senzura tətbiq edib. İranlıların son günlər etiraz aksiyaları təşkil etməsi artıq rutin hal alıb. İnsanlar elektrikin, suyun kəsilməsi, benzinin qiymətinin qalxmasına qarşı sərt mövqe nümayiş etdirir.\nYeni prezident İbrahim Rəisinin ən birinci gündəmi iqtisadi problemlərdir. Əvvəldə vurğuladığım kimi, İran rejimi 1979-cu ildən “müqavimət iqtisadiyyatı” adlı konsepsiya həyata keçirir. Adını çəkdiyim iqtisadi konsepsiya artıq işləmir. Üstəlik, dünya bazarlarında neftin qiymətinin düşməsi, koronavirus pandemiyası əsas ixrac potensialı neft və qazdan asılı olan İran üçün ağır ssenaridir.\nXatırladım ki, 2019-cu ildə benzinin qiymətinə qarşı baş vermiş aksiyalarda 106 nəfər etirazçı qətlə yetirilmişdi. Rejim etiraz aksiyalarını amansızlıqla yatırır. Bu il ərəblərin kompakt halda yaşadığı Xuzistan ostanlığında da etirazlar var. Belə ki, Həmidiyə, Bostan, Şadiqan, Şuş, Dənyal və Mehşəhər kimi şəhərlərdə etiraz aksiyaları böyüməkdədir. Düzdür, etirazçılar suyun kəsilməsinə etiraz etsə də, şübhəsiz ki, başqa siyasi səbəblər də yox deyil.\nReallıq ondan ibarətdir ki, İran rejimi son illər ərəblərin yaşadığı Xuzistan ostanlığında demoqrafiyanı dəyişdirməklə məşğuldur. Su və ya elektrikin kəsilməsi isə əslində bəhanədir. Məsələn, dünən etirazçıların əllərindəki posterlərdə “Məcburi köçə qarşıyıq” kimi ifadələr yazılmışdı. Hətta keçən həftə etnik ərəblərin tayfa liderlərindən bir qrupu ostanlığın rəhbəri ilə keçirdiyi görüşdə demişdi ki, burdan əsla başqa əraziyə köçməyəcəyik.\nİran ərəblərinə görə, Tehran hökuməti şüurlu şəkildə ərəbləri Xuzistandan köçürür. Yəni, rejim Xuzistan əyalətində qəsdən əhaliyə içməli suyu kəsir ki, insan məcbur qalıb ostanlığı tərk etsin.\nXuzistan ostanlığı İranın ən əlverişli, bərəkətli torpaqlarına malik ərazisidir. Ancaq rejim Xuzistanda yaratdığı istehsal müəssisələrində ölkənin başqa ərazilərindən gətirdiyi insanları işlədir. Zənnimcə, İranda etiraz aksiyaları daha da artacaq. Hazırda 150 emal müəssisəsində işçilər tətil elan ediblər.\nGüman ki, daha kütləvi etiraz aksiyaları başlayacaq. Rejimin aksiyalara daha sərt müdaxiləsi vəziyyəti daha da gərginləşdirəcək. Əlbəttə, kütlə nəhayət vahid bir “siyasi arqument” ətrafında birləşəcək.\nİran dövləti ərəblərin maksimum köşəyə məcbur edir və bu kontekstdə fars milliyyətçiliyindən də istifadə edir. Təsəvvür edin ki, İranda çıxarılan neft və qazın 90%-i Xuzistan ostanlığının payına düşür. Rejim isə əldə etdiyi pulu farsların yaşadığı ərazilərdə investisiya kimi yatırır. Əslində, ərəblərin etiraz səbəblərindən biri də budur. Xüsusilə, fars mediası etirazları gizlədir.\nİranda fars milliyətçiliyinin hədəfi həmişə ərəblər və azərbaycanlılar olub.\nVurğuladığım kimi, siyasi səbəblərlə yanaşı iqtisadi vəziyyətin ağırlığı da İranda etirazların yayılmasına təkan verir. Demək olar ki, bütün Yaxın Şərqdə quraqlıq problemi var. Bununla yanaşı ərzaq qiymətlərinin artımı, işsizlik kimi problemlər də insanları rejimə qarşı çıxmağa vadar edir. Hələ ki, Xuzistanın daha çox cənubunda ərəblər etiraz edir. Xuzistanın şimalında isə kürdlər və bəxtiyarilər yaşayır. 2017-ci ildə də Xürrəmşəhirdə də su problemi yaranmışdı və dövlət bunu həll etdi.\nİranda etnik və məzhəb problemləri var. Şübhəsiz ki, kənar aktyorlar da bu etnik və məzhəb problemlərini aktivləşdirmək istəyir. Bu baxımdan, İran yaxın illərdə ciddi qarşıdurmalara səhnə ola bilər. Hətta açıq deyim ki, İran qarşıdakı 10 ildə ciddi iqtisadi inkişafa nail olmasa, parçalanması mütləq baş verə bilər.\nBunun üçün rejim Qərbin sanksiyalarından xilas olmalı və ABŞ ilə problemlərini həll etməlidir. Əks təqdirdə, yaxın 10 ildə İranın parçalanması qətiyyən şübhə doğurmur.\nTƏCİLİ! Əli Kərimlinin RƏZİL “”Whatsapp” danışıqları YAYILDI – Radikal müxalifətçidən Baş prokurorluğa VİDEOMÜRACİƏT\n“SOCAR”da YARPAQ TÖKÜMÜ: vitse-prezidentlər və bu yüksək vəzifəlilər işdən AZAD EDİLDİ – YENİLƏNDİ\nadmin 23 İyul 2021 23 İyul 2021


Xocalı soyqırımı Qətərdə anıldı-Fotolar - AİLƏ TRAVEL\nXocalı soyqırımının 29-cu ildönümü ilə əlaqədar Azərbaycan Respublikasının Qətər Dövlətindəki Səfirliyində anım tədbiri keçirilib.\nTədbirdə Qətərdə yaşayan həmvətənlərimiz, ziyalılar, yerli ictimaiyyət nümayəndələri, o cümlədən qardaş Türkiyə Respublikasının Qətər Dövlətindəki səfiri Mustafa Göksü iştirak ediblər.\nDaha sonra səfir Rəşad İsmayılov çıxış edərək, Xocalı faciəsi və Azərbaycan-Ermənistan münaqişəsi haqqında danışıb. Xocalı soyqırımının 20-ci əsrdə mülki və dinc əhaliyə qarşı törədilmiş ən qəddar cinayət əməllərindən biri olduğunu qeyd edən səfir, Ermənistanın ikinci Qarabağ müharibəsi zamanı da oxşar əməllərə əl ataraq mülki əhalini hədəf aldığını bildirib.\nTədbirdə çıxış edən Türkiyənin Qətərdəki səfiri M.Göksu Xocalı soyqırımı qurbanlarını ehtiramla anıb və Vətən müharibəsində əldə olunmuş şanlı qələbə münasibətilə Azərbaycan xalqını təbrik edib.\nÇıxışlardan sonra Xocalı soyqırımı ilə əlaqədar sənədli filmi nümayiş etdirilib.\nTədbirdə Xocalı soyqırımınının dəhşətlərini əks etdirən foto sərgi təşkil olunub, kitab və informasiya materialları nümayiş etdirilib.\nPrevious İmran Bayramovun 55 yaşı tamam olur -TƏBRİK


16.1.1 Əhalinin hər 100 000 nəfərinə düşən qəsdən adam öldürmə qurbanlarının sayı, cins və yaş üzrə bölgüdə\nAna səhifə / Məqsəd 16 / Göstərici 16.1.1\nGöstərici 16.1.1 Əhalinin hər 100 000 nəfərinə düşən qəsdən adam öldürmə qurbanlarının sayı, cins və yaş üzrə bölgüdə\nGöstəricinin adı: Əhalinin hər 100 000 nəfərinə düşən qəsdən adam öldürmə qurbanlarının sayı, cins və yaş üzrə bölgüdə\n2.1 Metaməlumatların son təsdiq tarixi 8/29/2018\n2.2 Metaməlumatların son yerləşdirilməsi tarixi 8/29/2018\n2.3 Metaməlumatların son yenilənməsi tarixi 8/29/2018\n3.1 Məlumatların izahı Bu göstərici qəsdən adam öldürmə qurbanlarının ümumi sayının əhalinin orta illik sayına bölünməsi və hər 100 000 nəfər əhaliyə görə ifadə olunması kimi müəyyən edilir.\n3.2 Təsnifat sistemi Azərbaycan Respublikasının Cinayət Məcəlləsi\n3.3 Əhatə edilən sektor Dövlət idarəetməsi və hüquqpozmalar statistikası sektoru\nQəsdən adam öldürmə, yəni digər şəxsi qəsdən həyatdan məhrum etmə;\n- bir qrup şəxs, qabaqcadan əlbir olan bir qrup şəxs, mütəşəkkil dəstə və ya cinayətkar birlik (təşkilat) tərəfindən adam öldürmə;\n- xuliqanlıq niyyəti ilə adam öldürmə;\n- zərərçəkmiş şəxsin xidməti vəzifəsini və ya ictimai borcunu yerinə yetirməsi ilə əlaqədar onun özünü və ya yaxın qohumlarını öldürmə;\n- xüsusi amansızlıqla və ya ümumi təhlükəli üsulla adam öldürmə;\n- tamah məqsədi ilə və ya sifarişlə, habelə zərərçəkmiş şəxsin orqanlarından və ya toxumalarından istifadə etmək məqsədi ilə adam öldürmə;\n- başqa cinayəti gizlətmə və ya onun törədilməsini yüngülləşdirmə məqsədi ilə, habelə zorlama və ya seksual xarakterli başqa zorakı hərəkətlərlə əlaqədar adam öldürmə;\n- iki və ya daha çox şəxsi öldürmə;\n- təqsirkar şəxs üçün aşkar surətdə hamilə vəziyyətində olan qadını öldürmə;\n- təqsirkar şəxs üçün aşkar surətdə köməksiz vəziyyətdə olan adamı öldürmə, habelə adam oğurluğu və ya girov götürülməsi ilə bağlı adam öldürmə;\n- təkrar adam öldürmə;\n- quldurluq, hədə-qorxu ilə tələb etmə, terrorçuluq və ya banditizmlə əlaqədar adam öldürmə;\n- milli, irqi, dini ədavət və ya düşmənçilik niyyəti ilə adam öldürmə\n3.5 Statistik vahid Qəsdən adam öldürmə qurbanlarının sayı hesablanarkən mövcud əhalinin orta illik sayına dair məlumatlardan istifadə olunur.\n3.6 Statistik məcmu Göstəricinin əhatə etdiyi baş məcmu ilkin məlumatları təqdim edən hüquq-mühafizə orqanları\n3.7 İstinad zonası Daxili İşlər Nazirliyinin təqdim etdiyi rəsmi statistik hesabatlar\n3.8 Vaxt əhatəliyi Cinayətkarlığa dair toplu məlumatların nəticələri dinamika sıralarında bütün illər üzrə əks etdirilir.\n4 1 Ölçü vahidi hər 100 000 nəfər\n8.1 Yayım (nəşr) təqvimi Cinayətkarlıq və hüquqpozmalar haqqında məlumatlar Statistik məlumatların və mətbu məlumatların yayılmasına dair təsdiq olunmuş qrafik əsasında həyata keçirilir\n8.2 Yayım təqviminə giriş Yayım təqvimi Komitənin internet səhifəsində Elektron xidmətlər bölməsində yerləşdirilmişdir. Giriş bütün istifadəçilər üçün açıqdır və heç bir məhdudiyyət qoyulmur\n9 1 Yayım tezliyi Yarımillik, illik\n10.3 Onlayn məlumat bazası İllik məcmuələr və bülletenlər.\n10.6 Metodologiya üzrə sənədlər Cinayətkarlığa dair göstəricilərin hesablanmasına dair metodoloji tövsiyələr mövcuddur və metaməlumatlar bölməsində bununla bağlı məlumatlar verilmişdir.\n10.7 Keyfiyyət üzrə sənədlər Hüquqpozmalar statistikasının hesablanmasına dair keyfiyyət məruzəsi yazılmışdır.\n11.1 Keyfiyyət təminatı Keyfiyyətin idarə olunması sisteminin tətbiqinə başlanılıb\n11.2 Keyfiyyət qiymətləndirilməsi Keyfiyyətin idarə edilməsi və metaməlumatlar şöbəsi tərəfindən həyata keçirilir\n12.1 İstifadəçi tələbatları Beynəlxalq təşkilatlardan, hüquqi və fiziki şəxslərdən daxil olan sorğular əsasında yeni göstəricilərə olan tələbat müəyyənləşdirilir. Zərurət yarandığı halda bu məlumatların əldə edilməsi məqsədilə hüquq-mühafizə orqanları tərəfindən təqdim olunan hesabatlarda dəyişikliklər edilməsi üçün bu orqanlara müraciət edilir. Hesabatlar yolu ilə əldə edilə bilinməyən məlumatların alınması ilə bağlı seçmə müayinələr aparılır.\n12.2 İstifadəçi məmnunluğu Azərbaycan Respublikasının Dövlət Statistika Komitəsinin rəsmi saytında istifadəçi məmnunluğu ilə bağlı sorğu yerləşdirilib\n12.3 Dolğunluq Cinayətkarlığa dair məlumatlar tam dolğundur və hər hansı dövr üzrə sual qarşıya çıxmamışdır.\n13.1 Ümumi dəqiqlik Belə qiymətləndimə aparılmamışdır.\n14.1 Vaxtlı-vaxtında olma Azərbaycan Respublikası Dövlət Statistika Komitəsinin “Yerli statistika orqanları üçün statistik işlər proqramı”na əsasən cinayətkarlığın hesablanması hüquq-mühafizə orqanları tərəfindən Azərbaycan Respublikasının Dövlət Statistika Komitəsinə təqdim olunur. Əldə olunan ilkin məlumatlar dərhal təhlil olunur və bu təhlil əsasında ölkə üzrə cinayətkarlığa dair məlumatlar əldə olunur.\n15.1 Coğrafi müqayisəlilik Ölkə üzrə göstərici hesablanır.\n15.3 Sahələrarası uyğunluq Statistikanın digər sahələrinin məlumatları ilə əlaqəsi yoxdur.\n15.4 Daxili uyğunluq İlkin məlumatla dəqiqləşmiş məlumatlar arasında fərq yaranmır.\n16 1 Xərc və yük\n17.1 Məlumatların dəqiqləşdirilməsi siyasəti Məlumatların dəqiqləşdirilməsi siyasəti Dovlət Statistika Komitəsinin Dövlət Statistika Komitəsinin 10.05.2016-cı il tarixli 60/t nömrəli əmri ilə təsdiq edilmiş “Əsas statistik göstəricilər üzrə məlumatlara yenidən baxılması reqlamenti üzrə aparılır.Bu sənəd ictiamiyyət üçün açıqdır və Komitənin internet səhifəsində statistik nəşrlər bölməsində yerləşdirilmişdir.\n18.1 İlkin məlumatlar Cinayətkarlıq haqqında məlumatlar – hüquq-mühafizə orqanları tərəfindən DSK-ya təqdim olunan rəsmi statistika hesabatı formaları.\n18.3 Məlumatların toplanması Məlumatlar hüquq-mühafizə orqanları tərəfindən Azərbaycan Respublikasının Dövlət Statistika Komitəsinə rəsmi statistika hesabatı formaları ilə təqdim edir.\n18.4 Məlumatlara nəzarət Cinayətkarlıq haqqında məlumatların daha operativ və dəqiq əldə edilməsi üçün Dövlət Statistika Komitəsi göstəricilərin daha dəqiq və mükəmməl aparılması məqsədi ilə gələcəkdə bu sahənin proqramlaşdırılması və keyfiyyətinin yüksəldilməsi istiqamətində işlər davam edir.\n18.5 Məlumatların ümumiləşdirilməsi Cinayətkarlığa dair məlumatlarda redaktə xarakterli düzəlişlər aparılır. İşin xüsusiyyətinə əsaslanmaqla imputasiya aparılmır.\n16.1. Hər yerdə bütün formalarda zorakılığı və bununla bağlı ölüm səviyyələrini əhəmiyyətli dərəcədə azaltmaq


Masallıda Beynəlxalq Turizm Mərkəzi yaradılacaq - REPORTAJ\nMay ayı Masallının ən yaxşı vaxtlarıdır. Təbiətin bu gözəlliyini görmək insana ayrıca zövq verir. Havası təmiz, meşələri yamyaşıldır. Şəhərin səs-küyündən, tıxacından ayrılıb hərdən təbiətin bu füsunkar guşəsinə baş çəkməyə dəyər”. Paytaxt Bakıdan 190 km aralıda yerləşən Masallı rayonuna səfər edən hər kəsi yerli sakinlər bu cür qonaqpərvərliklə qarşılayır. Yeni salınmış Bakı-Ələt-Astara magistral yolu ilə rahatlıqla rayon ərazisinə çatıb, ağlı-qırmızılı qızılgül kollarının yol boyu sıralandığı, qocaman yaşıl ağacların kölgə saldığı və füsunkar gözəllik verdiyi küçələrdən keçib mərkəzə doğru irəliləyirsən. Hər gəlişində qonaqlarını yeniliklərlə, günü-gündən dəyişən siması ilə qarşılayır Masallı.


'Azərişıq' niyə zərərlə işləyir?\n2022, 25 May, çərşənbə, Bakı vaxtı 18:27\nTariflər artırılarkən hökumət bildirmişdi ki, «əldə ediləcək gəlir müvafiq subyektlərin dövlət büdcəsindən asılılığının azaldılmasına, bu sistemdə çalışan 18 mindən artıq işçinin əmək haqlarının artırılmasına imkan verəcək».\nKOMMERSİYA VƏ ƏMƏLİYYAT XƏRCLƏRİ ARTIB\nEnerji satışından əlavə, 2016-cı ildə «Azərişıq» ASC-nin 24.7 milyon manatlıq digər gəlirləri də olub. Lakin kommersiya və əməliyyat xərclərinin 27 milyon manat artması ucbatından şirkət ili 372 min manat zərərlə başa vurub. Bundan başqa, «Azərişıq»a 25 milyon manatdan çox mənfəət vergisi hesablanıb. Maliyyə hesabatında diqqəti cəlb edən həm də odur ki, 2015-ci ildə şirkətə olan 43 milyon manat məbləğində borc «müddətin keçməsi səbəbindən» zərər kimi tanınıb.\nİstifadə olunmuş enerjiyə görə ödəmələr aşağı olaraq qalır və bu sahədə durum yaxşılaşmaq əvəzinə pisləşir. İl ərzində enerji satışına görə istehlakçıların «Azərişıq» ASC-yə borcları 29.3 faiz artıb. Bu ilin əvvəlinə borcun məbləği kritik həddə – 678 milyon manata çatıb. Şirkət bu məbləğin 44.6 milyon manatının qayıtmasına şübhəylə yanaşır. Hesabatda belə deyilir.\n«AZƏRİŞIQ» ASC-NİN NİZAMNAMƏ KAPİTALI NƏ QƏDƏRDİR?\nMaliyyə hesabatında «Azərişıq» ASC-nin nizamnamə kapitalı ilə bağlı fərqli məlumatlar əks olunub. Balans hesabatında 2016-cı ilin əvvəlinə ödənilmiş nizamnamə kapitalının 1 milyard 319.2 milyon, ilin sonuna isə 885.6 milyon manat olduğu göstərilib. Lakin kapitalda dəyişikliklər hesabatında səhmdar kapitalının 1 milyard 356.3 milyon manat olduğu iddia olunur.\nLakin Vergilər Nazirliyinin məlumat bazasında şirkətin nizamnamə kapitalı bundan xeyli aşağı – 623.5 milyon manat göstərilib.\nDigər maraqlı məqam isə budur ki, ötən ilin dekabrında Maliyyə Bazarlarına Nəzarət Palatası «Azərişıq» ASC-nin hər birinin nominal dəyəri 2 manat olan 131 milyon 50 min ədəd səhmlərini dövlət qeydiyyatına alıb.\nEKSPERT: «ALINAN KREDİTLƏR TƏYİNATI ÜZRƏ SƏMƏRƏLİ XƏRCLƏNSƏYDİ…»\nEnerji məsələləri üzrə ekspert İlham Şaban AzadlıqRadiosuna deyib ki, 2005-ci ildən bəri Azərbaycanın enerji şəbəkəsinə 4 milyard dollar sərmayə yatırılsa da, paylayıcı şəbəkənin dayanıqlığını təmin etmək mümkün olmayıb. Hətta Bakının əksər yerlərində normaya (220 Vatt) uyğun gərginlik verilmir, enerji ötürülməsində ciddi fasilələrə yol verilir. Qabarıq örnəksə ötən payız-qış mövsümüdür.\n«Əgər alınan kreditlər təyinatı üzrə səmərəli xərclənsəydi, istehlakçılar kütləvi surətdə bu cür xoşagəlməz hallarla qarşılaşmazdılar. Ona görə də, yeni alınan kreditlərin son qəpiyinə qədər enerji şəbəkəsinin xeyrinə istifadə olunması hökumətin bir nömrəli vəzifəsi olmalıdır», – ekspert deyir.\nÖtən il Asiya İnkişaf Bankı «Azərişıq» QSC-yə dövlət təminatıyla, 3 il ərzində ödənilmək şərtilə, 750 milyon dollar həcmində uzunmüddətli kredit xətti açıb. İ.Şaban hesab edir ki, bu vəsaitlərin səmərəli istifadə olunmasından ötrü satınalma şəffaf keçirilməlidir.


Sosial evlər mənzil bazarında böyük ucuzlaşma yaradacaq\nRəşad Həsənov: “Sosial mənzil layihəsinin şərtləri açıqlanandan və ilk mənzillərin tikintisi başlayandan sonra artıq daşınmaz əmlak bazarında qiymətlərin stabilləşməsi və real səviyyəyə qədər ucuzlaşması trendini müşah\nPrezident yanında Mənzil İnşaatı Dövlət Agentliyinin (MİDA) direktoru Samir Nuriyev bildirib ki, Azərbaycanda sosial mənzillərin tikilməsi üçün ayrılacaq torpaq sahələrinin seçilməsi prosesinə başlanılıb. O qeyd edib ki, işin səmərəli qurulması üçün ilk növbədə aidiyyəti dövlət qurumları, yerli icra hakimiyyəti orqanları ilə görüşlər keçirilir: "İndiyədək Bakının əsasən Binaqədi, Qaradağ və Suraxanı rayonlarında ondan artıq torpaq sahəsinə baxış keçirilib, onların müxtəlif meyarlar üzrə ilkin qiymətləndirilməsi həyata keçirilib. Bununla yanaşı, artıq Gəncə, Sumqayıt, Lənkəran, Masallı şəhərlərində də torpaq sahələrinin ayrılması imkanları araşdırılıb". S. Nuriyev bildirib ki, torpaq sahələrinin seçilməsində şəhərsalma baxımından çoxməzilli binaların\nTikintisi üçün əlverişli və mövcud iş yerləri mərkəzinə yaxın olan, habelə mühəndis kommunikasiyalarının çəkilməsində problemi olmayan ərazilərə üstünlük veriləcək.\nSosial binaların tikintisi mənzil bazarına, tikinti sektoruna nə vəd edir? Əhalinin mənzil təminatında onların rolu nədən ibarət olacaq?\nİqtisadçı-ekspert Rəşad Həsənov bildirdi ki, sosial mənzillərin əhatə dairəsi və dövrülüyü tikinti sektoru və mənzil bazarına təsir edən əsas faktorlar olacaq: "Sosial binaların tikintisində əsas məqsəd məhz əhalinin aztəminatlı sosial qruplarının mənzil təminatını yüksəltmək, eyni zamanda ölkənin mənzil bazarında müəyyən stabilliyin təmin olunmasına nail olmaqdan ibarətdir. İndiyə qədərki ipoteka kreditləşməsi əslində, aztəminatlıların deyil, yüksək gəlirli insanların mənzillə təminatı sahəsində daha çox üstünlüyə malik olub. Aşağı gəlirli ailələr, müdafiəsiz sosial qruplar isə bu şərtlərdən istifadə edə bilmir. Bu fonda da beynəlxalq praktikada geniş istifadə olunan sosial mənzil layihəsinin ölkəmizdə fəaliyyətə başlaması istiqamətində addımlar atılır.\nPrezident yanında Mənzil İnşaatı Dövlət Agentliyinin yaranması bir neçə ay bundan əvvələ təsadüf edir. Bu səbəbdən də hələlik faktiki olaraq qiymətləndirmə, praktikanın, daşınmaz əmlak bazarının öyrənilməsi, sosial qrupların vəziyyətinin müəyyənləşdirilməsi, sosial mənzilə tələbatın hansı istiqamətli, ölçülü, məbləğli olması kimi məsələlər üzərində işlər gedir. Eyni zamanda torpaq sahələrinin seçilməsi məsələsinə də baxılır. Düşünürəm ki, sosial mənzil layihəsi çərçivəsində prosesə ancaq təxminən 2017-ci ilin əvvəllərində başlamaq mümkün olacaq. Cari il üçün isə bu istiqamətdə hansısa vəsaitin ayrıldığı ilə bağlı məlumatımız yoxdur. Amma MİDA-nın strukturunun tam formalaşması və bir qurum olaraq fəaliyyətinin təkmilləşməsindən sonra ilk olaraq ona vəsaitlər təklif olunacaq.\nİnsanların müəyyən qisminin dövlət tərəfindən sifarişlə inşa edilən sosial mənzillərlə təmin edilməsi bazarda tələbin aşağı düşməsinə rəvac verəcək ki, bu da mövcud balon qiymətlərinin daha real qiymətlərə qədər azalmasını şərtləndirən əsas faktorlardan biri olacaq. Təbii ki, burada təsir imkanları daha çox fəaliyyət sferasından asılı olacaq. Göründüyü kimi hökumət regionlarda da müəyyən səviyyədə sosial mənzil layihəsini həyata keçirmək istəyir. Onun da əhatəliyi və dövrülüyü məsələsi bazara təsir edən əsas faktorlardan biri olacaq. Düşünürəm ki, sosial mənzil layihəsinin şərtləri açıqlanandan və ilk mənzillərin tikintisi başlayandan sonra artıq daşınmaz əmlak bazarında qiymətlərin stabilləşməsi və real səviyyəyə qədər ucuzlaşması trendini müşahidə edəcəyik. Bu da əhalinin sosial rifahının yüksəldilməsi, aztəminatlı ailələtin tələbatının ödənilməsi, əlçatanlığın artırılması baxımından yaxşı haldır və proses bu fonda da öz müsbət töhfəsini verəcək".


İnfeksion xəstəliklərin qarşısının alınması üçün iri və xırdabuynuzlu heyvanlar peyvənd olunur | Kəpəz Müstəqil Teleradio Şirkəti\nBu günə xəbərlərin oxunma sayı: 687\n— 24.01.2017 15:39\nİnfeksion xəstəliklərin qarşısının alınması üçün iri və xırdabuynuzlu heyvanlar peyvənd olunur\nBruselyoz, qarayara və quduzluq. İnsan həyatı üçün təhlükəli hesab edilən xəstəliklərə qarşı qabaqlayıcı tədbirlər Gəncədə də həyata keçirilir. 2 həftəyə yaxındır davam edən şəhərin baytarları həm fərdi, həm də fermer təsərrüfatlarında iri və xırdabuynuzlu heyvanları peyvənd edir. Həmçinin, bruselyoz, xlamidioz, leykoz xəstəliklərinə qarşı serioloji müayinələrin aparılması üçün qan nümunələri də götürülüb və yoxlanılması üçün zona baytarlıq laboratoriyasına göndərilib. Evlərdə saxlanılan itlər isə quduzluq xəstəliyinə qarşı peyvəndlənir. Hazırda Gəncədə 1500-dən artıq iribuynuzlu, 2000-dən çox xırdabuynuzlu heyvan, eləcə də 20 mindən artıq ev quşu saxlanılır. İndiyədək aparılan laborator yoxlamalar zamanı heyvanlar arasında heç bir təhlükəli yolxucu xəstəlik aşkar edilməyib.\nBayandur Rzayev- Gəncə şəhər Baytarlıq İdarəsinin rəisi: “Kənd Təsərrüfatı Nazirliyinin tədbirlər planına uyğun olaraq, bu, ildə iki dəfə aparılır. İlin 1-ci və 2-ci yarısında tədbirlər həyata keçirilir. Dövlət proqramında nəzərdə tutulan, infeksion xəstəliklərə qarşı, heyvanlardan insanlara keçə biləcək xəstəliklərə qarşı tədbirlər aparılır. Vətəndaşlardan da xahişimiz budur ki, əgər bizim nəzərimizdən yayınan, nəzarətdən kənarda qalan heyvanlar varsa, mütləq idarəyə müraciət etsinlər. Bu tədbirlərin aparılması çox vacibdir”.


O bilmir ki, tələbələrə krediti dövlət yox, universitetlər verir – Təhsil ekspertindən maliyyə nazirinə ittiham - Pia.az\nO bilmir ki, tələbələrə krediti dövlət yox, universitetlər verir – Təhsil ekspertindən maliyyə nazirinə ittiham\nTəhsil eksperti: “Statistikaya baxsaq, görərik ki, son 5 il ərzində 7 mindən çox tələbə təhsil haqqını ödəyə bilmədiyi üçün ali təhsil almaqdan məhrum olub”\n“Azərbaycanda hal-hazırda tələbələrə güzəştli kreditlərin verilməsi mövcud deyil. Olan maarifçi kreditdir. O da özəldir və da büdcəsi yoxdur”.\nBu sözləri təhsil üzrə ekspert Kamran Əsədov maliyyə naziri Samir Şərifovun parlamentin komitələrinin birgə iclasında təhsil kreditinə qarşı çıxamasını PİA.az-a şərh edərəkn qeyd edib.\nMilli Məclisin Mədəniyyət, Əmək və sosial siyasət, Ailə, qadın və uşaq məsələləri, Elm və təhsil, Səhiyyə komitələrinin birgə iclasında çıxış edən maliyyə naziri Samir Şərifov deyib ki, etiraf etmək lazımdır ki, Azərbaycan universitetlərində ödənişsiz təhsil alanların sayında azalma var. Bu azalmaların qarşısının alınması üçün dövlət büdcəsindən 2019-ci ildə əlavə vəsaitlərin ayrılması nəzərdə tutulur.\n“Digər məsələ təhsil kreditləri ilə bağlıdır. Bu, yeni məsələ deyil, artıq neçə ildir ki, bunun müzakirəsi aparılır. Məncə, təhsil krediti alanların onu qaytaracağı böyük bir sualdır. Bizim bank təşkilatlarımız bu riski öz üzərlərinə götürmək istəmirlər. Dövlət buna müdaxilə etsə, indidən etiraf edək ki, bu kreditlər qaytarılmayacaq”- nazir deyib.\nTəhsil krediti Azərbaycanda niyə riskli hesab olnur? Məlumdur ki, xaricdə təhsil krediti belə qurulub ki, kredit verilir, amma həmin o məzunlar işə qəbul olunduqdan sonra işəgötürənlərdən banklarla müqavilə bağlayır və kreditlər geri qaytarılır. Azərbaycanda da belə bir mexanizmin qurulmasını mümkün hesab etmək olar?\nBu mövzu ilə bağlı təhsil üzrə ekspert Kamran Əsədov öz fikirlərini PİA.az-ın əməkdaşı ilə bölüşüb.\nKamran Əsədov: “Yaxşı olardı ki, cənab nazir kredit verməyək, demək əvəzinə, hər hansı bir kreditlə tələbəni yükləməkdənsə, Azərbaycanda ali təhsil müəssisələrinin təhsil haqları aşağı salınsın, deyəydi”.\nMaliyyə Nazirinin təhsil krediti ilə bağlı dediklərinin konstitutsiyanın tələblərinə zidd olduğunu vurğulayan təhsil üzrə ekspert Kamran Əsədov PİA.az-a açıqlamasında əlavə edib ki, konstitusiyaya görə maddi vəziyyətindən asılı olmayaraq istedadlı şəxslərin təhsili davam etdirməsinə dövlət zəmanət verir. Hər bir vətəndaşın təhsil almaq hüququ vardır. Bunu dövlət təmin edir:\n“İlk növbədə qeyd edim ki, hazırda Azərbaycanın 54 ali təhsil müəssisəsində 160 minə yaxın tələbə təhsil alır. Onların 70 faizi öz vəsaiti hesabına, yəni, ödənişli əsaslarla, 30 faizi isə dövlət büdcəsi vəsaiti hesabına təhsil alır. Bu, o deməkdir ki, hazırda Azərbaycan ali təhsil müəssisələrində 120 minə yaxın şəxs ödənişli əsaslarla təhsil alır. Hörmətli maliyyə naziri Samir Şərifov təhsil kreditlərinə qarşı çıxması düzgün yanaşma deyil. Nazir deyir ki, onlar ödəmək istəmir.\nƏvvala Maliyyə Nazirliyi onların ödəmə imkanında olmaması üçün konkret iş yerləri açılması üçün təkliflər verməlidir.\nİkincisi cənab nazirin dediyi, konstitutsiyanın tələblərinə ziddir. Belə ki, konstitusiyaya görə maddi vəziyyətindən asılı olmayaraq istedadlı şəxslərin təhsili davam etdirməsinə dövlət zəmanət verir. Hər bir vətəndaşın təhsil almaq hüququ vardır. Bunu dövlət təmin edir. ABŞ da da tələbələr verilən kreditləri ödəmirlər. Amma ABŞ hökuməti günahı özündə görür ki, mən o kredit verdiyimi işlə yəmin edə bilməmişəm.\nKamran Əsədov: “Hal-hazırda 200 tələbəyə maarifçi kredit fondu güzəştli şərtlərlə kredit verib ki, buna etiraz etmək çox pis haldır, bu saya görə danışmaq belə gülüncdür”.\nBelə çıxır ki, cənab nazir deyəsən 165 min tələbədən 200 nəfərinə kredir verilməsini böyük yük kimi görür. Hal-hazırda 200 tələbəyə maarifçi kredit fondu güzəştli şərtlərlə kredit verib ki, buna etiraz etmək çox pis haldır, bu saya görə danışmaq belə gülüncdür. Məsələn, statistikaya baxsaq, görərik ki, son 5 il ərzində 7 mindən çox tələbə təhsil haqqını ödəyə bilmədiyi üçün ali təhsil almaqdan məhrum olub. Yəni, 1-2-ci kursda oxuyub, növbəti illərin təhsil haqqını ödəyə bilmədiyi üçün universitetdən imtina etməli olub.\nQardaş Türkiyədə də bu kredit sistemi mövcuddur və tələbələrə mox ciddi güzəştlər edilir.\nYaxşı olardı ki, cənab nazir kredit verməyək, demək əvəzinə, hər hansı bir kreditlə tələbəni yükləməkdənsə, Azərbaycanda ali təhsil müəssisələrinin təhsil haqları aşağı salınsın, deyəydi. Çünki bu gün ali təhsil müəssisələrinin təhsil haqqları reallığı əks etdirmir. Bu eləsin, deyim hə. Bu gün ali təhsil müəssisələrini bitirənlərin 42 faizi işlə təmin olunur. Bunun üzərində işləmək lazımdır.\nKamran Əsədov: “Cənab nazir deyəsən 165 min tələbədən 200 nəfərinə kredir verilməsini böyük yük kimi görür”.\nNazir deyir ki, tələbələrə kredir verməyək. Geri qaytarmayacaqlar. O bilmir ki, tələbələrə krediti dövlət yox, universitetlər verir. Onun bundan ümumiyyətlə xəbəri yoxdur. Maarifçi kredit fondu özü pul vermir, bunu verən o fonda üzr olan universitetlərdir.\nYəni Azərbaycanda hal-hazırda tələbələrə güzəştli kreditlərin veriləsi mövcud deyil. Olan da maarifçi kreditindir. O da özəldir və büdcəsi yoxdur.\nHal-hazırda dövllət tərəfindən müəyyən kateqoriyaya aid olan şəxslərin təhsil haqları büdcənin vəsaiti hesabına ödənilir. Yəni Milli Qəhrəman övladları, I, II qrup əlil olan gənclər, Azərbaycan Respublikasının ərazi bütövlüyünün, müstəqilliyinin və Konstitusiya quruluşunun müdafiəsi zamanı əlil olmuş vətəndaşların övladları, Valideynlərini itirmiş, valideyn himayəsindən məhrum olmuş və ya internat məzunları olan gənclər, I qrup əlil valideyni olan gənclər, hər iki valideyni əlil olan (I,II qrup) gənclərin təhsil haqqları dövlət tərəfindən ödənilir ki, bu da kredit deyil.\nO ki, qaldı özəl banklar tərəfindən istehlak krediti formatında tələbələrə verilən kreditlər, onlar sadəcə olaraq reklam və cəlb edicilik üçündür”.\nEtiket: Kamran Əsədov Samir Şərifov Təhsil krediti


Türkiyə Prezidenti: Dünən “Pəncə-Kilit” əməliyyatı zamanı 82 terrorçu zərərsizləşdirilib\nŞimali İraqda nə etdiksə, Suriyanın şimalında da eynisini davam etdirəcəyik. Bizə düşmən olan qrup və təşkilatlara qarşı onların arxasında kimin dayanmasından asılı olmayaraq, eyni qətiyyətlə mübarizə aparacağıq. Dünən “Pəncə-Kilit” əməliyyatı zamanı 82 terrorçu zərərsizləşdirilib. Təbii ki, hava şəraiti müsbət olarsa, bu rəqəm daha da irəli gedəcək.\nAZƏRTAC xəbər verir ki, bu fikirləri Türkiyə Prezidenti Rəcəb Tayyib Ərdoğan mediaya açıqlamasında bildirib.\nRusiya-Ukrayna böhranına toxunan Türkiyə Prezidenti deyib: “İstər Rusiya Prezidenti Vladimir Putin, istəsə də Ukrayna dövlətinin başçısı Volodimir Zelenski ilə danışıqlarımız zamanı biz bu işi tez bir zamanda dayandırmaq təkliflərini etmişik. Bundan sonra da eyni təkliflər davam edəcək. Müharibələri təqdir etmək mümkün deyil. Müharibə yaxşı deyil. Burada o qədər insan ölür, işin maddi və mənəvi ziyanı göz qabağındadır. Gələcək görüşlərimizdə də bu mövzuda danışıqlarımız davam edəcək”.


Bu banklar böhran yaşayacaqlar » Yenixeber.org - Oxu xəbərin olsun\nDünyanın 9 iri bank strukturu yaxın illərdə dayanıqlı mənfəətin təmin edilməsində çətinliklər yaşayacaq\nYenixeber.org: Report-a istinadən xəbər verir ki, bu barədə Beynəlxalq Valyuta Fondu (IMF) "Qlobal maliyyə sabitliyi" hesabatında qeyd edib.\nHesabatda bildirilir ki, bir çox bank biznes-modellərini dəyişərək, rentabelliyini artırsa da, bəzi banklar keçmişdən miras qalan problem və çatışmazlıqlar səbəbindən çətinlik çəkməyə davam edir.\nQeyd edək ki, adıçəkilən bankların bəzilərinin Azərbaycanla əlaqələri mövcuddur. Belə ki, Azərbaycan Dövlət Neft Fondunun (ARDNF) investisiya portfelinin bir hissəsi "Deutsche Bank"ın törəmə şirkəti (subsidiary) - "Deutsche Asset & Wealth Management International GmbH."nın idarəetməsinə verilib. "UniCredit bankı isə Azərbaycanda fəaliyyət göstərən "Yapı Kredi Bank Azerbaijan" QSC-nin səhmdarlarından biridir.\nOxunub: 7145Tarix: 12-10-2017 16:10\nIMF neft qiymətləri ilə bağlı proqnozları azaldıb\n"Çinin bank sistemi dünyada liderdir" -“Financial Times”\nBanklar kütləvi imtina etdilər -Dollar satışından\nSWIFT sistemində təhlükə\n“Bank sistemində çox ciddi problemlər yaşanmaqdadır”


Azərbaycanda satılan ən bahalı avtomobillər - 1 milyon manata yaxın... Yeni Sabah\nÖlkədə satılan ən bahalı avtomobilin qiyməti yarım milyon dollara yaxındır. Belə ki, Azərbaycanda ən bahalı avtomobil “Rolls-Royce” markasına aiddir.\nYenisabah.az xəbər verir ki, Bakı şəhərində satışa çıxarılan “Rolls-Royce Cullinan” modelinin (6.7 L, 2019 il) qiyməti 480 min ABŞ dollarıdır (816 min AZN).\n“Rolls-Royce” ailəsinə aid “Wraith” modeli isə (6.5 L, 2016 il) 304 min ABŞ dollarına (516 800 manat) satılır.\nÜçüncü ən bahalı avtomobil isə “Lamborghini Huracan” modelidir. Bu modelin (5.2 L, 2017 il) qiyməti 265 000 ABŞ dollarıdır (450 500 manat).\nDigər ən bahalı avtomobil isə “Mercedes” markasına daxildir. Bakıda “Mercedes-Maybach S 560” modeli (4.0 L, 2020 il) 258 min ABŞ dollarına (438 min manat) satılır.\nBakıda beşinci ən bahalı avtomobil isə “Bentley” ailəsinə adiddir. “Bentley Flying Spur” markalı avtomobil (6.0 L, 2020 il) 350 min manata satışa çıxarılıb.\nAzərbaycanda satılan ən bahalı


İsmayıllı rayonunda aşkarlanan at cəmdəkləri zərərsizləşdirilib - AZƏRTAC – Azərbaycan Dövlət İnformasiya Agentliyi\nİsmayıllı rayonunda aşkarlanan at cəmdəkləri zərərsizləşdirilib\nİsmayıllı rayonunda aşkarlanan at cəmdəkləri zərərsizləşdirilib.\nDövlət Baytarlıq Nəzarəti Xidmətinin mətbuat xidmətindən AZƏRTAC-a verilən məlumata görə, sentyabrın 4-də İsmayıllı Rayon Baytarlıq İdarəsinin və İsmayıllı Rayon Polis Şöbəsinin əməkdaşları tərəfindən alınmış anonim məlumat əsasında birgə reyd keçirilib. Reyd zamanı İsmayıllı şəhəri, Cavanşir küçəsi 47-də yaşayan, 1978-ci il təvəllüdlü Ziriyev Vüqar Təşkilat oğlu tərəfindən İsmayıllı rayonunun Qarabağ qəsəbəsi yaxınlığında yerləşən köhnə quşçuluq fermasında çəkisi 300 kiloqram olan kəsilmiş 3 baş at cəmdəyi aşkar edilib. Aşkarlanmış at cəmdəklərindən baytarlıq qanunvericiliyinə uyğun nümunələr götürülərək Respublika Baytarlıq Laboratoriyasına göndərilib.\nAparılan müayinələrin nəticəsinə əsasən at cəmdəklərinin bakterioloji çirklənməyə məruz qalması, keyfiyyətsiz olması və baytarlıq-sanitariya tələblərinə cavab verməməsi müəyyən edilib. Laboratoriya müayinələrinin nəticələri nəzərə alınaraq, at cəmdəklərinin zərərsizləşdirilməsinə qərar verilib.\nHəmin qərara uyğun olaraq sentyabrın 9-da at cəmdəkləri baytarlıq mütəxəssislərinin nəzarəti altında İsmayıllı rayonu ərazisində olan məişət tullantıları poliqonunda KİV və digər aidiyyəti qurumların əməkdaşlarının iştirakı ilə baytarlıq-sanitariya tələblərinə uyğun zərərsizləşdirilərək basdırılıb.\nAZERTAG.AZ :İsmayıllı rayonunda aşkarlanan at cəmdəkləri zərərsizləşdirilib


8 otaqlı ev / villa — 430 m² — NZS q., Bakı, Azərbaycan (1509791) - Bina.az\n8 otaqlı ev / villa #1509791\nSatılır 8 otaqlı ev / villa 430 m², NZS q.\nSiz Satılır 8 otaqlı ev / villa 430 m², NZS q. elanı üçün ödəniş edirsiniz\nNömrəni göstər(051) 861-31-●●\nElanın nömrəsi: 1509791\nÜnvan: Bakı şəhəri, İlqar Həbibov küçəsi 46\nBabək prospekti , NZS qəsəbəsində 2 mərtəbə və mansarddan ibarət 8 otaqlı , yaşayış sahəsi 430 m² , ümumi sahəsi 4.5 sot olan villa satılır. Mənzil Xətai rayon icra hakimiyyətinin təsdiq etdiyi lahiyə-smeta əsasında inşa edilmişdir və daimi olaraq qaz , su , işıq və rabitə xəttilə təmin olunmuşdur.Villa , dəyərindən ucuz qiymətə satılır. Real alıcıya endirim olacaq. Xahiş edirəm qeyri-ciddi insanlar narahat etməsinlər.


Müalicə üçün Azərbaycandan İrana səfər qaydaları açıqlanıb Hadisə\n9 Mart 2021 12:20\nBu barədə Trend-ə İranın Bakıdakı səfirliyindən məlumat verilib.\nİran səfirliyi bildirir ki, İrana getmək məqsədilə giriş icazəsi almaq istəyən şəxslər səfirliyin Konsulluq Şöbəsinə müraciət edərkən İranın tibb müəssisələrindən aldıqları qəbul və müalicə sənədini təqdim etməlidirlər.\nSəfirlik qeyd edir ki, giriş icazəsi almış şəxslər İrana daxil olarkən son 72 saat ərzində Azərbaycan Respublikasının Səhiyyə Nazirliyi tərəfindən təsdiqlənmiş tibb müəssisələrinin birindən aldıqları sağlamlıq haqqında arayışı (səyahətçinin koronavirusa yoluxmadığına dair PCR testinin nəticəsini) mütləq şəkildə təqdim etməlidirlər.\nQeyd edək ki, İran İslam Respublikasının Koronavirusla Mübarizə üzrə Qərargahı tərəfindən qəbul edilmiş qaydalara əsasən, yeni növ COVID-19 virusunun yayılmasının qarşısının alınması məqsədilə müayinə və müalicə üçün İrana səfər etmək istəyən bütün xarici vətəndaşlar, o cümlədən Azərbaycan Respublikası vətəndaşları səfərdən öncə giriş icazələri almalıdırlar. Bununla əlaqədar müayinə və müalicə məqsədilə İrana səfər etmək istəyən Azərbaycan Respublikası vətəndaşları ünvanı aşağıda göstərilən İran İslam Respublikasının Bakıdakı Səfirliyinin Konsulluq Şöbəsinə müraciət etməklə qeydiyyatdan keçərək İrana getmək üçün giriş icazələri ala bilərlər.\nCənub-qərb küləyi güclənib - FAKTİKİ HAVA Hadisə\nƏli Əsədovun sədrliyi ilə ərzaq təhlükəsizliyi və qiymət artımına dair müşavirə keçirilib - FOTO Hadisə\nMedia Təhlil Mərkəzi Azərbaycanda ekoloji vəziyyətlə bağlı sorğu keçirib Hadisə\nCənub-qərb küləyi güclənib - FAKTİKİ HAVA 21:14


İsrailin Cənubi Qafqaz regionundakı müttəfiqi Müstəqillik günü qeyd edir | Oxucu İnformasiya Agentliyi\nİsrailin “The Jerusalem post” nəşrində Azərbaycanla bağlı məqalə dərc edilib. “Oxucu” informasiya verir ki, Arye Qutun qələmə aldığı “İsrailin Cənubi Qafqaz regionundakı müttəfiqi Müstəqillik günü qeyd edir” sərlövləli yazıda qeyd edilir:\nOktyabrın 18-də Azərbaycan Dövlət Müstəqilliyi gününü qeyd edib. O, müstəqilliyini 1991-ci ildə Sovet İttifaqının dağılmasından sonra bərpa edib. Beləliklə, 27 il əvvəl müstəqillik haqqında Konstitusiya Aktının qəbulun ilə azərbaycanlılar uzun zaman gözlədikləri müstəqilliyə qovuşublar. O vaxtdan bu gənc respublika bir çox çətinliyin öhdəsindən gəlib.\nHələ 1918-ci il mayın 28-də Azərbaycan müsəlman Şərqinin ilk demokratik, dünyəvi respublikası elan edilmişdi. Bu il onun – Azərbaycan Xalq Cümhuriyyətinin (AXC) yaradılmasının 100 illiyi qeyd olunur. AXC-nin yaranması Azərbaycan tarixinin şanlı səhifələrindən biridir və ölkə üçün vacib hadisədir. O, sosial statusundan, cinsindən və ya dinindən asılı olmayaraq, bütün vətəndaşlara bərabər hüquqlar vermişdi. AXC-də qadınların səsvermə hüququ da tanınmışdı. Maraqlıdır ki, Azərbaycanda qadınlara səsvermə hüququ hətta ABŞ və Avropanın bir çox ölkəsindən əvvəl verilib.\nAXC tarixinin ilk parlamentli respublikası kimi, bütün Şərq, türk-müsəlman dünyasında hüququn aliliyinə əsaslanan demokratik dünyəvi dövlətin ilk modeli olub. Bu gün müstəqil və güclü Azərbaycan AXC-nin layiqli varisidir. Müstəqilliyini 1991-ci ildə bərpa etmiş Azərbaycan xalqı AXC dövlətçiliyinin zəngin ənənələrindən bəhrələnərək, bu sanballı tarixi irs üzərində müstəqil və güclü dövlət yarada bilib.\nBu gün İsrailin Cənubi Qafqaz regionunda etibarlı tərəfdaşı olan Azərbaycan güclü, müstəqil dövlətdir. O, regional geosiyasi və geoiqtisadi proseslərində liderdir. Bundan əlavə, Azərbaycan beynəlxalq təşkilatların məsiliyyətli və etibarlı üzvüdür. Azərbaycan həyata keçirdiyi müxtəlif iqtisadi və nəqliyyat layihələri sayəsində regionda, həmçinin onun hüdudlarından kənarda belə, sabitliyə, sülhə, inkişafa töhfə verir. Başqa sözlə, bu gün o, sabitlik, təhlükəsizlik yayan ölkədir.\nBakı beynəlxalq ictimaiyyətin müasir təhlükələrin qarşısının alınması ilə bağlı səylərinə də birbaşa dəstək verir.\nErmənistanın təcavüzü nəticəsində ərazisinin 20%-nin işğal olunmasına, erməni lobbisinin psixoloji müharibəsinə, saxta xəbərlərinə, dezinformasiya kampaniyalarına rəğmən, Bakı kifayət qədər uğurlu xarici siyasətilə də tanınır. Bu fəaliyyət nəticəsində beynəlxalq ictimaiyyət onun ərazi bütövlüyünü, suverenliyini, sərhədlərinin toxunulmazlığını tanıyır, həmçinin Ermənistan-Azərbaycan, Dağlıq Qarabağ münaqişəsinin bu prinsiplər əsasında həllini tələb edir.\nAzərbaycan geosiyasi nöqteyi-nəzərdən mürəkkəb Cənubi Qafqaz regionunda yerləşir. Bu, Rusiya, İran və Türkiyə kimi təxminedilməz geosiyasi aktorların olduğu regiondur. Lakin Bakı bu geosiyasi labirintə rəğmən, çoxşaxəli xarici siyasətini davamlı şəkildə və uğurla həyata keçirir.\nİsrail Azərbaycanın müstəqilliyini tanımış ilk ölkələrdən biridir. Bu gün Avrasiyanın heç bir ölkəsinin İsraillə Azərbaycan qədər sıx əlaqələri yoxdur. İki dövlət arasında diplomatik münasibətlərin 26 illik tarixi ərzində yəhudi dövlətilə müsəlmanların çoxluq təşkil etdiyi Azərbaycan arasında strateji münasibətlərin zəruriliyi sübuta yetirilib. Dost dövlətlərimiz həqiqətən etibarlı strateji tərəfdaşlar kimi, qarşılıqlı fəaliyyət göstərir. İki ölkə arasında ticarət dövriyyəsinin həcmi 4,5 milyard dollara çatıb. Bu ölkələr əvvəllər neft-qaz sahəsinə daha çox diqqət göstərirdisə, hazırda Azərbaycanla İsrail arasında kənd təsərrüfatı, yüksək texnologiyalar, səhiyyə, hərbi-texniki və kəşfiyyat sahəsi daxil olmaqla, bir çox sahələrdə əlaqələr inkişaf edir. Bununla yanaşı, İsrail Azərbaycan neftinin əsas alıcılarından biridir.\nBu gün Azərbaycan beynəlxalq arenada da mühüm yer tutur. O, Cənubi Qafqazda da mövqeyini qorumağa, daha da gücləndirməyə çalışır. Cənubi Qafqaz regionunun ümumdaxili məhsulunun 80%-nin Azərbaycanın payına düşməsi təsadüf deyil. Ölkə balanslaşdırılmış, çoxşaxəli və praqmatik siyasət nəticəsində beynəlxalq ictimaiyyətə öz mövqeyini qəbul etdirə bilib. O, Cənubi Qafqazın ən inkişaf etmiş və ən böyük ölkəsidir: həm ərazisinə, həm əhalisinə, həm də iqtisadiyyatına görə.\nAzərbaycan prezidenti İlham Əliyev okeanlarla qitələri birləşdirəcək “Şərq-Qərb”, “Şimal-Cənub” və “Cənub-Qərb” layihələrinin müəllifi və təşəbbüskarıdır. Azərbaycan Avropanın enerji təhlükəsizliyi daxil olmaqla, qlobal enerji təhlükəsizliyinə töhfə verir.\nİ.Əliyev Azərbaycanı sabit, müstəqil, çiçəklənən, tolerant, müasir ölkəyə çevirib. Multikulturalizm və tolerantlıq tarixən azərbaycanlıların həyat tərzi olub. Bu gün etnik kimliyindən, dilindən, dinindən asılı olmayaraq hər bir azərbaycanlı cəmiyyətin ayrılmaz hissəsinə çevrilib.\nAzərbaycan dövləti ölkədə yaşayan 25 min yəhudiyə də hər cür dəstək verir. Bura hər zaman çox sayda xalqın yaşadığı ölkə olub. Üstəlik, burada yaşayan xalqlar hər zaman bərabər hüquqlara malik olublar.\nÖlkədə prezident İ.Əliyevin təşəbbüsü ilə Azərbaycanda 2 sinaqoq və Cənubi Qafqazın ən böyük yəhudi tədris mərkəzi tikilib. Bununla yanaşı, ölkədə ilk yəhudi muzeyinin tikintisi də planlaşdırılır. Bu, Cənubi Qafqazda ilk yəhudi muzeyi olacaq.\nAzərbaycanın şimalında yerləşən, 4500-dən çox əhalisi olan Qırmızı qəsəbə yəhudilərin İsrail hüdudlarından kənarda ən sız yaşadığı bölgədir. Azərbaycanlılar bu kəndlə qürur duyur. İlham Əliyev Azərbaycanda yaşayan yəhudilərə bu cür dəstəyinə görə də İsraildə böyük hörmətə malikdir. Lakin iki ölkə arasındakı münasibəti, müsəlman azərbaycanlılarla yəhudi azərbaycanlılar arasındakı əlaqələri sadəcə qarşılıqlı maraqlar çərçivəsində izah etmək olmaz. İki xalqın ümumi dəyərləri, ümumi tarixi əlaqələri daha genişdir. Bu iki ölkə xalqlar arasındakı əlaqələrin genişlənməsinə töhfə verir və Azərbaycanla İsrail bu gün də cəmiyyətdəki müxtəlifliyi, tolerantlığı qoruyub saxlayır.